pythainlp/thai-wiki-dataset-v4 huggingface dataset:
จาด้า อินโตร์เร

จาด้า อินโตร์เร (ชื่อเล่น จาด้า) (เกิดเมื่อวันที่ 1 สิงหาคม พ.ศ. 2536) จาด้าเริ่มเข้าวงการบันเทิงจากเวทีการประกวดมิสทีนไทยแลนด์ 2008 และ Dream Star Search 2015 ปัจจุบันในปี พ.ศ. 2559 จาด้าได้เซ็นสัญญาเป็นนักแสดงสังกัดช่อง 7 เอชดีมีผลงานแจ้งเกิดละครซิทคอมเรื่องแรก "คู่ป่วนก๊วนกวนผี" ประกบคู่กับปรัชญ์ ปรมิณ ศิระวนาดร เป็นครั้งแรกอีกด้วยจาด้ามีผลงานละครอีกมากมาย
ประวัติ.
จาด้า อินโตร์เร ชื่อเล่น จาด้า (เกิดเมื่อวันที่ 1 สิงหาคม พ.ศ. 2536) ที่กรุงเทพมหานคร
เป็นนักแสดงหญิงชาวไทยลูกครึ่งไทย-อิตาลี จบจากการศึกโรงเรียนมัธยมศึกษาที่โรงเรียนสาธิตพิบูลย์บำเพ็ญจังหวัดชลบุรี และปริญญาตรีจากคณะวิทยาศาสตร์และเทคโนโลยีการอาหาร มหาวิทยาลัยมหิดล 
การทำงาน.
จาด้าเริ่มเข้าวงการบันเทิงในปี พ.ศ. 2551 จาด้าได้รองชนะเลิศอันดับ 2 จากเวทีการประกวดมิสทีนไทยแลนด์ 2008 พร้อมกับมะนาว ศรศิลป์ มณีวรรณ์ ภายหลังเมื่อในปี พ.ศ. 2558 จาด้าเข้าเวทีการประกวด Dream Star Search 2015 และได้รางวัลชนะเลิศหลังจากนั้นจาด้าได้เซ็นต์สัญญาเป็นนักแสดงสังกัดช่อง 7 เอชดี ในปี พ.ศ. 2559 และปัจจุบันมีผลงานละคร "คู่ป่วนก๊วนกวนผี", "สื่อสองโลก", "ทายาททองหยิบ", "เชิง ชาย ชาญ" และ "รักสุดปลายนวม"
เป็นต้นจาด้าเป็นนักแสดงที่มีชื่อเสียงและเป็นนักแสดงรุ่นใหม่และร้องเพลงประกอบละครอีกด้วย
ในปี พ.ศ. 2562 จาด้ามีผลงานละครซิทคอมเรื่อง "โรงพัก รักไม่จำกัด" แสดงคู่กับเบน สันติราษฎร์ กุลนพเกียรติ และเป็นการร่วมงานกันเป็นครั้งแรกโดยเป็นที่รู้จักกันในบทบาท สพญ.นลิน อินทรชาติ หรือ หนูนา ขณะที่ละครเรื่องนี้กำลังออกอากาศเสนอเป็นตอนแรกโดยมีผู้ติดตามรับชมละครเรื่องนี้ให้การตอบรับละครเรื่องนี้อีกคับคั่ง
ทอย สตอรี่ 4

ทอย สตอรี่ 4  เป็นภาพยนตร์คอมพิวเตอร์แอนิเมชันสามมิติ จากสหรัฐอเมริกาซึ่งจัดฉายในปี ค.ศ. 2019 และเป็นภาพยนตร์ภาคที่สี่ของซีรีส์"ทอย สตอรี่" ผลิตโดยพิกซาร์แอนิเมชันสตูดิโอส์ และจัดฉายโดยวอลต์ดิสนีย์พิกเจอส์ ในปี ค.ศ.2023 ภาพยนตร์ภาคที่ห้าของซีรีส์ ทอย สตอรี่ 5 กำลังอยู่ในการพัฒนา
แบล็กซิกซ์

แบล็กซิกซ์  หรือ พึลแล็กชิกซือ  เป็นบอยแบนด์ชาวเกาหลีใต้ที่ก่อตั้งโดยแบล็กโฮลเอนเตอร์เทนเมนต์ ประกอบด้วยสมาชิก 6 คนคือ ยงซ็อก, แทย็อง, จงอุน, ชีกี, เยอี และคิง เปิดตัวอย่างเป็นทางการเมื่อวันที่ 7 เมษายน พ.ศ. 2560 ชื่อ "BLACK6IX" หมายถึง ผู้ชายหกคนที่มีความสามารถที่โดดเด่นที่สุด
แพร็สแนล กีมแปมเบ

แพร็สแนล กีมแปมเบ เป็นนักฟุตบอลชาวฝรั่งเศสเชื้อสายคองโก-เฮติ ปัจจุบันเล่นตำแหน่งกองหลังให้กับปารีแซ็ง-แฌร์แม็งและทีมชาติฝรั่งเศส
เกียรติประวัติ.
ปารีแซ็ง-แฌร์แม็ง
ฝรั่งเศส
เครื่องอิสริยาภรณ์
โรซาลี วาร์ดา

โรซาลี วาร์ดา  เกิดเมื่อวันที่ 28 พฤษภาคม 2501 ณ ฝรั่งเศส เป็นบุตรีของ ฌัก เดมี และ อาเญส วาร์ดา ผู้กำกับภาพยนตร์ชื่อดัง เธอมีน้องชาย 1 คน คือ มาติเยอ เดมี เธอเป็นที่รู้จักกันดีในผลงานที่มีชื่อว่า ถ่ายภาพเธอไว้ให้โลกจดจำ ซึ่งเธอช่วยมารดากำกับด้วย และผลงานนี้ทำให้เธอได้รับรางวัลออสการ์ สาขาภาพยนตร์สารคดียอดเยี่ยม และยังได้เสนอชื่อเข้าชิง งานประกาศผลรางวัลออสการ์ ครั้งที่ 90 ต่อมา เธอได้ทำงานเบื้อหลังในฐานะหัวหน้าฝ่ายการแต่งกาย
อัน ฮโย-ซ็อบ

อัน ฮโยซอบ (เกิด 17 เมษายน พ.ศ. 2538) หรือ พอล อัน (Paul Ahn) เป็นนักแสดงและนักร้องชาวเกาหลีใต้ มีชื่อเสียงจากการได้รับบทบาทนำในละครเกาหลีเรื่อง "รักครั้งนี้หัวใจ 17" (Still 17; 2018), "ลูกแก้วคืนวิญญาณ" (Abyss; 2019), "ดอกเตอร์โรแมนติก 2" (Dr. Romantic 2; 2020) , รอยรักลิขิตเลือด (Lovers of the Red Sky; 2021), และ นัดบอดวุ่น ลุ้นรักท่านประธาน (A Business Proposal ; 2022) 
ในเดือนพฤษภาคม ค.ศ. 2022 อัน ได้เซ็นสัญญากับ The Present Co. ซึ่งเป็นบริษัทเอเจนซี่ที่เขาร่วมก่อตั้งกับผู้จัดการของเขาซึ่งทำงานร่วมกับเขาก่อนที่เขาจะเดบิวต์
ผลงาน.
ละครโทรทัศน์
รายการวาไรตี้
อาวุธยุทโธปกรณ์อากาศยาน

อาวุธยุทโธปกรณ์อากาศยาน  หรือ อาวุธยุทโธปกรณ์ (ในบริบทของการบินทหาร) เป็นอาวุธ (เช่น ระเบิด, ขีปนาวุธ, จรวด และกระสุนปืน) ที่เครื่องบินใช้ คำนี้มักใช้เมื่ออธิบายวัตถุของอากาศยาน ที่สามารถบรรทุกได้โดยอากาศยานหรือวัตถุที่ทิ้งใส่ อาวุธยุทโธปกรณ์อากาศยานยังรวมถึงอาวุธอากาศสู่อากาศ, ต่อต้านเรือผิวน้ำ และต่อต้านเรือดำน้ำ
เครื่องบินบางประเภทสามารถพกพาอาวุธยุทโธปกรณ์หลากหลาย – ตัวอย่างเช่น แฟร์ไชลด์ เอยู-23 พีซเมกเกอร์ สามารถใช้กันพ็อด, ระเบิด 500 และ 250 ปอนด์, ชุดระเบิดนาปาล์ม, ชุดระเบิดลูกปราย, พลุ, จรวด, ระเบิดควัน และเครื่องจ่ายใบปลิวโฆษณาชวนเชื่อ
อาวุธยุทโธปกรณ์สามารถบรรทุกในบอมบ์เบย์หรือแขวนจากตำบลติดอาวุธ
สำหรับอาวุธจำนวนมากมีการจำกัดระยะเวลาที่สามารถบินได้ (เช่น ความเสียหายจากการสั่นสะเทือน) โดยหลังจากนี้ จะไม่รับประกันความปลอดภัยหรือประสิทธิภาพของอาวุธยุทโธปกรณ์เหล่านั้น นี่อาจเป็นปัญหาหากอาวุธที่ออกแบบมาสำหรับความขัดแย้งที่รุนแรงมากเมื่อถูกนำไปใช้หลายภารกิจในการทัพการปราบปรามการก่อกบฏที่ยาวนาน
ควร์ท ชตูเด็นท์

ควร์ท ชตูเด็นท์ (12 พฤษภาคม ค.ศ. 1890 – 1 กรกฎาคม ค.ศ. 1978) เป็นนายพลลุฟท์วัฟเฟอระหว่างสงครามโลกครั้งที่สอง เขาเป็นผู้นำการปฏิบัติการทางอากาศหลักครั้งแรกของสงคราม คือ ยุทธการที่กรุงเฮกในเดือนพฤษภาคม ค.ศ. 1940 ชตูเด็นท์เป็นสมาชิกในตำแหน่งสูงสุดของพลร่มเยอรมนี และทำหน้าที่ผู้บัญชาการฟัลเชียร์มเยเกอร์ตลอดสงคราม ใน ค.ศ. 1947 ชตูเด็นท์ขึ้นศาลและถูกพิพากษาว่ามีความผิดจากอาชญากรรมสงครามที่ก่อขึ้นระหว่างที่เขาเป็นผู้บัญชาการในยุทธการที่เกาะครีต
ซัลบาดอร์ อาเยนเด

ซัลบาดอร์ กิเยร์โม อาเยนเด โกเซนส์ (26 มิถุนายน ค.ศ. 1908 – 11 กันยายน ค.ศ. 1973) เป็นนักการเมืองและแพทย์ชาวชิลี ผู้ดำรงตำแหน่งประธานาธิบดีชิลีระหว่างปี 1970-1973 อาเยนเดเป็นผู้ร่วมก่อตั้งพรรคสังคมนิยมชิลี และถือว่าเป็นผู้นำประเทศที่เป็นมาร์กซิสต์คนแรกที่ได้รับเลือกตั้งในประเทศเสรีประชาธิปไตย
ในวันที่ 11 กันยายน 1973 กองทัพชิลีได้ก่อรัฐประหารยึดอำนาจจากรัฐบาลของอาเยนเด อาเยนเดได้กล่าวสุนทรพจน์ครั้งสุดท้ายทางวิทยุจากทำเนียบประธานาธิบดีระหว่างที่กองทัพได้ล้อมทำเนียบ ก่อนจะกระทำอัตวินิบาตกรรมด้วยปืนเอเค 47 หลังจากการยึดอำนาจจากอาเยนเด ชิลีมีรัฐบาลเผด็จการทหารที่นำโดยเอากุสโต ปิโนเชจนถึงปี 1990
วิลลี เม็สเซอร์ชมิท

วิลเฮ็ล์ม เอมีล เม็สเซอร์ชมิท  หรือเป็นที่รู้จักในชื่อ วิลลี เม็สเซอร์ชมิท  เป็นวิศวกรออกแบบและผู้ประกอบวิสาหกิจอากาศยานเยอรมัน เขาเป็นผู้ออกแบบเครื่องบินเม็สเซอร์ชมิท เบเอ็ฟ 109 เครื่องบินขับไล่ที่สำคัญที่สุดของลุฟท์วัฟเฟอในช่วงต้นสงครามโลกครั้งที่สอง ถือเป็นเครื่องบินรบที่ได้รับการผลิตมากเป็นอันดับสองของโลกถึงปัจจุบันด้วยยอดผลิตกว่า 34,000 ลำ นอกจากนี้ บริษัทของเขายังเป็นผู้ผลิตเครื่องบินเม็สเซอร์ชมิท เม 262 ซึ่งเป็นเครื่องบินเจ็ตแบบแรกของโลก
เครื่องอิสริยาภรณ์ไนจีเรีย

ข้อมูลต่อไปนี้แสดงรายการของเครื่องอิสริยาภรณ์ไนจีเรีย ได้รับการตราไว้ในกฎหมายรัฐบัญญัติ ฉบับที่ 5 ค.ศ. 1964 ในสมัยสาธารณรัฐที่1 ผ่านความเห็นชอบโดยรัฐสภาแห่งชาติ โดยประธานาธิบดี ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ ให้แก่ข้าราชการเจ้าหน้าที่ของรัฐบาล กำลังพลกองทัพไนจีเรีย และ ครูอาจารย์ บุคลากรด้านการศึกษา เนื่องในวันสำคัญของชาติ มีดังนี้.
อิสริยาภรณ์แห่งชาติ.
ประธานาธิบดี (ในฐานะผู้บัญชาการทหารสูงสุด) และ รองประธานาธิบดี อดีตประธานเสนาธิการกองทัพ ได้รับเครื่องอิสริยาภรณ์ทั้งสองชั้นประถมาภรณ์. รวมถึงประธานศาลฎีกา และ ประธานรัฐสภา ได้รับเฉพาะเครื่องอิสริยาภรณ์ไนเจอร์ชั้นประถมาภรณ์.
บิกโฟล

บิ๊กโฟล (อังกฤษ:Bigflo/BIGFLO;เกาหลี:빅플로) เป็นกลุ่มบอยแบนด์ชาวเกาหลีใต้ที่ก่อตั้งโดย HO Company เปิดตัวครั้งแรกเมื่อ 23 มิถุนายน 2014 ด้วยมินิอัลบั้ม "First Flow" กับมิวสิควีดีโอเพลง "Delilah" ปัจจุบันประกอบด้วยสมาชิก 5 คนคือ อึยจิน, ซองมิน, รอน, เลกซ์ และ ไฮท็อป
สรัสวตีจันดรา สัญญารัก สัญญาลืม

สรัสวตีจันดรา สัญญารัก สัญญาลืม หรือ สุรัสวดีจันทรา สัญญารัก สัญญาลืม  เป็นละครโทรทัศน์อินเดีย ผลิตโดย สัญชัย ลีลา บานชาลี เขียนบทโดย เว็ด ราช และ อภิชิต ซิงห์ ละครโทรทัศน์เรื่องนี้มีเค้าโครงมาจาก นิยายชื่อเดียวกันของโกวันธันราม ตรีปธิ. ออกอากาศในประเทศอินเดียที่ช่อง Star Plus ตั้งแต่วันที่ 25 กุมภาพันธ์ 2013 ถึง 20 กันยายน 2014 ละครโทรทัศน์ถูกนำไปพากย์เสียงเป็นภาษามลยาฬัม โดยใช้ชื่อว่า "สวยันวารัม" ในประเทศไทย ออกอากาศที่ช่อง ไบรต์ทีวี
เนื้อเรื่องย่อ.
เรื่องราวของชายหนุ่มชาติตระกูลดีนามว่า สรัสวตีจันดรา วยาส หรือ สรัส แม่ของเขาฆ่าตัวตายตั้งแต่เขายังเด็ก ทำให้ต้องอาศัยอยู่กับพ่อที่ชื่อ ลักษมีนันดาน (นันดู) ที่แต่งงานใหม่กับ กุมาน แม่เลี้ยงผู้ชั่วร้ายและเห็นแก่ตัว ทั้งสองมีลูกด้วยกันคือ แดนนี่ เมื่อเติบโตขึ้น พ่อของสรัสได้จับสรัสแต่งงานกับลูกสาวของเพื่อนสนิท กุมุด ดิซาย เป็นหญิงสาวฐานะดีและมีการศึกษา แต่สรัสที่ยังนึกถึงการตายของแม่ ก็ได้ปฏิเสธการแต่งงานกับเธอ ต่อมาเขาได้ไปเยี่ยมบ้านของเธอในอินเดีย สรัสค่อยๆ ปรับตัวเข้าหาครอบครัวของกุมุด และเริ่มเข้ากันได้ดี จนในที่สุด เวลาที่ได้ใช้ร่วมกันก็ทำให้เขาตกหลุมรักเธอ เกิดเป็นความรักที่สวยงามในช่วงระยะเวลาสั้นๆ เมื่อสรัสต้องกลับดูไบ เขาสัญญากับเธอว่าจะกลับมาหาอย่างแน่นอน แต่แล้วเรื่องราวที่รอเขาอยู่ที่ดูไบก็ทำให้เขาต้องผิดสัญญา อุปสรรคมากมายได้เข้ามาทดสอบความรักของคนทั้งคู่ ความรักที่ทั้งสองมีให้แก่กันจะสามารถเอาชนะปัญหาทุกอย่างลงได้หรือไม่
พระครูนิทัศน์ธรรมเวที (ปลด ปิยธโร)

พระครูนิทัศน์ธรรมเวที (ปลด ปิยธโร) (4 พฤศจิกายน พ.ศ. 2470 – 28 มีนาคม พ.ศ. 2562) เป็นพระเถระชั้นผู้ใหญ่อีกท่านหนึ่งในจังหวัดนครสวรรค์ เป็นอดีตเจ้าคณะอำเภอพยุหะคีรี, อดีตรองเจ้าอาวาสวัดเขาแก้ว และอดีตผู้จัดการโรงเรียนพยุหะวิทยา (วัดเขาแก้ว)
ประวัติ.
พระครูนิทัศน์ธรรมเวที (ปลด ปิยธโร) นามเดิม ปลด ศรีพงษ์สุทธิ์ เกิดเมื่อวันที่ 4 พฤศจิกายน พ.ศ. 2470 ตรงกับวันศุกร์ ขึ้น 11 ค่ำ เดือน 12 ปีเถาะ ณ บ้านเลขที่ 75 หมู่ 2 ตำบลเกยไชย อำเภอชุมแสง จังหวัดนครสวรรค์ โยมบิดาชื่อนายเที้ยม โยมมารดา นางสม ศรีพงษ์สุทธิ์
บรรพชา.
เมื่อวันที่ 12 พฤษภาคม พ.ศ. 2486 ตรงกับวันพุธ ขึ้น 9 ค่ำ เดือน 6 ปี มะแม ณ วัดคลองระนง ตำบลเกยไชย อำเภอชุมแสง จังหวัดนครสวรรค์ มี พระครูนิภากรโสภณ วัดชุมแสง เป็นพระอุปัชฌาย์ 
อุปสมบท.
เมื่อวันที่ 5 มิถุนายน พ.ศ. 2491 ตรงกับวันพฤหัสบดี แรม 14 ค่ำ เดือน 7 ปีกุน ณ วัดคลองระนง มี พระครูไกรสรประสิทธิคุณ วัดคลองระนง เป็นพระอุปัชฌาย์ พระครูสังฆวิชัย วัดคลองระนง เป็นกรรมวาจาจารย์ พระอาจารย์สละ กิตติภทโท วัดคลองระนง เป็นพระอนุสาวนาจารย์ 
มรณภาพ.
พระครูนิทัศน์ธรรมเวที (ปลด ปิยธโร) ได้เข้ารับการรักษาตัวที่โรงพยาบาลสวรรค์ประชารักษ์ตั้งแต่ช่วงต้นเดือนมีนาคม พ.ศ. 2562 และได้ถึงแก่การมรณภาพ ในวันที่ 28 มีนาคม พ.ศ. 2562 ด้วยอาการปอดติดเชื้อ ด้วยอายุ 91 ปี 70 พรรษา 
สรีระของท่าน คณะญาติครอบครัวศรีพงษ์สุทธิ์ คณะสงฆ์วัดเขาแก้ว นำโดยพระจักรกฤษณ์ ฐิตวิริโย ผู้ช่วยเจ้าอาวาสวัดเขาแก้ว ผู้แทนผู้รับใบอนุญาตโรงเรียนพยุหะวิทยา (วัดเขาแก้ว) ได้ตั้งบำเพ็ญกุศล ณ ศาลาการเปรียญวัดเขาแก้ว โดยจัดให้มีการสวดพระอภิธรรม 7 คืน และทำบุญสวดมนต์ทุกวันเสาร์ สวดครั้งสุดท้าย ในวันเสาร์ที่ 29 มิถุนายน พ.ศ. 2562 ไปจนครบ 100 วัน ในวันศุกร์ที่ 5 กรกฎาคม พ.ศ. 2562 และจะนำสรีระของท่าน เก็บใส่โลงศพ ประดิษฐานไว้ในวัดเขาแก้วสืบต่อไป
พระราชทานเพลิงศพ.
ในวันอาทิตย์ ที่ 8 ธันวาคม พ.ศ. 2562 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าโปรดพระราชทานเพลิงศพ พระครูนิทัศน์ธรรมเวที (ปลด ปิยธโร) ณ เมรุชั่วคราว วัดเขาแก้ว เวลา 16.00 น.
สนธิสัญญาแฟรงก์เฟิร์ต (ค.ศ. 1871)

สนธิสัญญาแฟรงก์เฟิร์ต  เป็นสนธิสัญญาสันติภาพระหว่างสาธารณรัฐฝรั่งเศสที่ 3 กับจักรวรรดิเยอรมัน ลงนามเมื่อวันที่ 10 พฤษภาคม ค.ศ. 1871 ณ นครแฟรงก์เฟิร์ต ซึ่งเป็นการยุติสงครามฝรั่งเศส-ปรัสเซีย
สาระสำคัญ.
สาระสำคัญของสนธิสัญญามีดังนี้:
สนธิสัญญานี้ยังได้กล่าวถึงเงื่อนไขเพิ่มเดิม ดังนี้:
ฝรั่งเศสได้รับอาลซัส-ลอแรนคืนหลังทำสนธิสัญญาแวร์ซายใน ค.ศ. 1919
ปัจจัยที่ส่งผลต่อชายแดน.
ยุทธวิธี.
กองทัพเยอรมันพูดถึงการควบคุมภูมิภาคอาลซัลจนถึงโวฌ (เทือกเขา) และพื้นที่ระหว่างตียงวีล (ดีเดินโฮเฟิน) ถึงแม็สต้องได้รับความคุ้มครองจากเยอรมนี และที่สำคัญที่สุด กองทัพเยอรมันถือว่าเส้นทางระหว่างตียงวีลกับแม็สเป็นพื้นที่ควบคุมที่สำคัญที่สุดถ้าเกิดมีสงครามในอนาคตต่อฝรั่งเศส
ซัลวา กีร์ มายาร์ดิต

ซัลวา กีร์ มายาร์ดิต (อักษรโรมัน: Salva Kiir Mayardit; เกิด 13 กันยายน 1951) รู้จักกันในชื่อ ซัลวา กีร์ เป็นนักการเมืองชาวซูดานใต้ที่ดำรงตำแหน่งประธานาธิบดีซูดานใต้นับตั้งแต่ได้รับเอกราชในวันที่ 9 กรกฎาคม ค.ศ. 2011 ก่อนหน้านั้น เขาเคยดำรงตำแหน่งประธานรัฐบาลซูดานตอนใต้ กับรองประธานาธิบดีคนแรกแห่งซูดานใน ค.ศ. 2005 ถึง 2011 เขาเคยเป็นผู้บัญชาการในกองกำลังปกป้องประชาชนซูดานใต้ใน ค.ศ. 2005 หลังการเสียชีวิตของ ดร. John Garang
ชีวิตช่วงต้น.
คีร์เกิดในครอบครัวบาทหลวงดินกาใน ค.ศ. 1951 ในหมู่บ้าน Akon ในชุมชนดินดา Awan-Chan ที่เทศมณฑล Gogrial ซูดานตอนใต้ โดยเป็นลูกคนที่ 8 จากลูก 9 คน (ผู้ชาย 6 และผู้หญิง 3) Kuethpiny Thiik Atem (เสียชีวิต ค.ศ. 2007) พ่อของเขา เป็นคนเลี้ยงวัวจากตระกูล Payum Atem มีภรรยา 3 คน คือ: Awiei Rou Wol, Adut Makuei Piol และ Awien Akoon Deng กับลูก ๆ รวม 16 คน ส่วน Awiei Rou Wol Tong แม่ของเขา เป็นชาวไร่จากตระกูล Payii
ชีวิตส่วนตัว.
หมวดสเตตสัน.
ใน ค.ศ. 2006 ขณะเยี่ยมชมทำเนียบขาว ประธานาธิบดี จอร์จ ดับเบิลยู. บุช ให้หมวกสเตตสันสีดำเป็นของขวัญแก่คีร์ มีรายงานว่าเขาชอบมันมากจนเขาซื้อหมวกแบบนี้ไปหลายใบ ปัจจุบันเขาแทบไม่ค่อยปรากฏต่อสาธารณชนโดยไม่สวมหมวก
เอมอมาลี ราห์มอน

เอมอมาลี ราห์มอน (, ชื่อเกิด เอมอแมลี แชรีพอวิช แรฮ์มอนอฟ ; เกิด 5 ตุลาคม ค.ศ. 1952) เป็นนักการเมืองและรัฐบุรุษชาวทาจิกผู้ดำรงตำแหน่งประธานาธิบดีทาจิกิสถานคนที่ 3 ตั้งแต่วันที่ 16 พฤศจิกายน ค.ศ. 1994 ในอดีตเขาเคยดำรงตำแหน่งประธานสมัชชาสูงสุดทาจิกิสถาน ในฐานะประมุขแห่งรัฐโดยพฤตินัยในวันที่ 20 พฤศจิกายน ค.ศ. 1992 ถึง 16 พฤศจิกายน ค.ศ. 1994 (ในเวลานั้นตำแหน่งประธานาธิบดีถูกยุบชั่วคราว) และดำรงตำแหน่งหัวหน้าพรรคประชาธิปไตยของประชาชนตั้งแต่วันที่ 18 มีนาคม ค.ศ. 1998 ณ วันที่ 30 กันยายน ค.ศ. 1999 เขาได้รับเลือกเป็นรองประธานสมัชชาใหญ่แห่งสหประชาชาติหนึ่งสมัย
เขากลายเป็นที่รู้จักอย่างกว้างขวางใน ค.ศ. 1992 หลังยุบตำแหน่งประธานาธิบดีของประเทศในช่วงเริ่มต้นของสงครามกลางเมือง (ค.ศ. 1992–1997) เขากลายเป็นประธานสภาสูงสุดของสหภาพโซเวียต (รัฐสภา) แห่งทาจิกิสถานในฐานะผู้สมัครประนีประนอมระหว่างฝ่ายคอมมิวนิสต์และนีโอคอมมิวนิสต์ กับฝ่ายเสรีนิยม-ประชาธิปไตย, ชาตินิยม และกองกำลังลัทธิอิสลาม (United Tajik Opposition)
ราห์มอนชนะการเลือกตั้งประธานาธิบดีที่ไม่เป็นประชาธิปไตย 5 ครั้ง (1994, 1999, 2006, 2013 และ 2020) นอกจากนี้ เขายังขยายและปฏิรูปอำนาจของเขาตามผลการลงประชามติรัฐธรรมนูญของประเทศในปี 1999 และ 2003
ราห์มอนนำระบอบอำนาจนิยมพร้อมกับองค์ประกอบของลัทธิบูชาบุคคลมาใช้ในประเทศทาจิกิสถาน ฝ่ายตรงข้ามทางการเมืองถูกกดขี่ มีการละเมิดสิทธิมนุษยชนและเสรีภาพอย่างรุนแรง การเลือกตั้งไม่เสรีและเป็นธรรม และการทุจริตกับคติเห็นแก่ญาติอยู่ในระดับรุนแรง สมาชิกครอบครัวของเขาดำรงตำแหน่งสำคัญทางราชการหลายตำแหน่ง เช่น Rustam Emomali บุตรอายุ 35 ปีที่ดำรงตำแหน่งประธานรัฐสภาและนายกเทศมนตรีประจำเมืองหลวงดูชานเบ
ปัญจตัขต์

ตัขต์  แปลตรงตัวว่าพระที่นั่ง ถือเป็นเรลิกสำคัญของศาสนาซิกข์ ซึ่งมีด้วยกัน 5 ตัขต์ โดยตัขต์ทั้ง 5 แห่ง คือ คุรุทวารา 5 แห่ง ที่มีความสำคัญยิ่งต่อชาวซิกข์ ตัขต์แห่งแรกสร้างขึ้นโดยคุรุหริโกบินท์ในปี 1609 คือ อกาลตัขต์ (พระที่นั่งของพระเป็นเจ้าผู้ทรงเป็นจริงเสมอ) ตั้งอยู่ในหมู่อาคารของหริมันทิรสาหิบ ในอมฤตสาร์ ตั้งแต่เดือนธันวาคม 2010 รถไฟหรู "เดคคานโอดิสซีย์" เริ่มวิ่งจากมหาราษฏระ ไปยังตัขต์ทั้งสี่แห่ง ส่วนอีกแห่งคือ ตัขตศรีปัตนาสาหิบ นั้นใช้การต่อเครื่องบินไปแทน 
ตัขต์ทั้งห้าแห่งประกอบด้วย
ยันโต บัซนา

รูโด-ลฟ ยันโต บัซนา  เป็นนักฟุตบอลชาวอินโดนีเซียในตำแหน่งเซ็นเตอร์แบ็ก เขาเคยเล่นให้กับขอนแก่น, สุโขทัย และ พีที ประจวบ และเป็นหนึ่งในผู้เล่นทีมชาติอินโดนีเซียที่ได้รองชนะเลิศในฟุตบอลชิงแชมป์แห่งชาติอาเซียน 2016
เรือเหาะ

เรือเหาะคืออะไร.
เรือเหาะ  หรือ บัลลูนเรือบิน  เป็นยานบินเบากว่าอากาศประเภทหนึ่งที่สามารถเคลื่อนที่ผ่านอากาศด้วยพลังงานของตัวเอง โดยยานบินเบากว่าอากาศจะลอยตัวด้วยถุงบรรจุแก๊สขนาดใหญ่ซึ่งบรรจุแก๊สยกตัวที่มีความหนาแน่นน้อยกว่าอากาศโดยรอบ
ในช่วงต้นของเรือบินแก๊สยกตัวที่ใช้คือไฮโดรเจนเนื่องจากมีสมรรถนะการยกตัวสูงและหาได้ง่าย ขณะที่แก๊สฮีเลียมมีสมรรถนะการยกตัวที่เทียบเท่ากันและไม่ติดไฟซึ่งแตกต่างจากไฮโดรเจนแต่หายากและมีราคาค่อนข้างแพง ที่สำคัญการผลิตฮีเลียมปริมาณมากเริ่มต้นในสหรัฐและใช้งานเฉพาะเรือเหาะภายในประเทศตลอดช่วงระยะเวลาหนึ่ง เรือเหาะที่สร้างขึ้นตั้งแต่ทศวรรษ 1960 ใช้ฮีเลียมเป็นส่วนใหญ่ถึงกระนั้นก็มีเรือเหาะบางส่วนที่ใช้อากาศร้อน
ถุงบรรจุแก๊สของเรือเหาะอาจเป็นถุงใบเดียวหรือหลายใบ เรือเหาะมีพื้นที่สำหรับเครื่องยนต์ ลูกเรือ และสัมภาระซึ่งโดยทั่วไปจะอยู่ใน "กอนโดลา" (gondola) หนึ่งหรือหลายแห่งซึ่งแขวนอยู่ด้านล่างถุงบรรจุแก๊ส
ประเภทของเรือเหาะ.
เรือเหาะแบ่งออกเป็น 3 ประเภทหลักตามโครงสร้าง:
ประวัติศาสตร์และจุดรุ่งเรือง.
เรือเหาะมีประวัติศาสตร์ยาวนาน และเคยถูกใช้เป็นพาหนะขนส่งผู้โดยสารและสินค้าที่สำคัญในช่วงต้นคริสต์ศตวรรษที่ 20 โดยเฉพาะเรือเหาะของเยอรมนีอย่างเซ็พเพลินที่ได้รับความนิยมอย่างสูง
แต่จุดสิ้นสุดของยุครุ่งเรืองคือเหตุการณ์โศกนาฏกรรมของเรือเหาะ ฮินเดนเบิร์ก (Hindenburg) ในปี 1937 ซึ่งเรือเหาะที่ใช้แก๊สไฮโดรเจนเกิดระเบิดและลุกไหม้ ทำให้ความเชื่อมั่นในความปลอดภัยของเรือเหาะหมดสิ้นไป ประกอบกับการพัฒนาของเครื่องบินที่มีความเร็วสูงขึ้นและมีต้นทุนต่ำลง ทำให้เรือเหาะได้รับความนิยมน้อยลงไปอย่างมาก
หมายเหตุ.
<templatestyles src="Reflist/styles.css" />
ดิอีสต์ไลต์

ดิอีสต์ไลต์  เป็นวงดนตรีเกาหลีใต้ ก่อตั้งโดยค่าย มีเดียไลน์เอนเตอร์เทนเมนต์ ประกอบไปด้วยสมาชิก6 คนคือ ซอกช็อล, อึนซ็อง, ซึงฮย็อน, จุนอุค, ซากัง และ อูจิน เปิดตัวอย่างเป็นทางการกับซิงเกิ้ล "โฮลลา" เมื่อวันที่ 3 พฤศจิกายน ค.ศ. 2016 ต่อมาซอกชอลและซึงฮยอนได้ทำการฟ้องร้องบริษัทต้นสังกัด จากกรณีโปรดิวเซอร์ของค่ายทำร้ายร่างกายสมาชิกวง ภายหลังการฟ้องร้องทำให้สมาชิก คือ จุนอุค ซากัง อึนซ็อง และอูจิน ยุติการทำกิจกรรมร่วมกับดิอีสต์ไลต์ เพื่อป้องกันภาวะแทรกซ้อนในอนาคตจากคดีความที่เกิดขึ้น และได้ยุบวงในปี 2018
เศาะฮีฮ์ อัลบุคอรี

เศาะฮีฮ์ อัลบุคอรี  มักรู้จักกันในชื่อ บุคอรี ชะรีฟ  เป็นหนึ่งใน "กูตูบ อัสซิตตะฮ์" (หกชุดสะสมฮะดีษที่สำคัญ) ของมุสลิมนิกายซุนนี ที่เก็บข้อมูลโดยมุฮัมมัด อัล-บุคอรี โดยรวบรวมเป็นเล่มในปีค.ศ.846 / ฮ.ศ.232 และเป็นหนึ่งในสองเล่มที่น่าเชื่อถือที่สุดในมุมมองของชาวซุนนี โดยอีกเล่มหนึ่งมีชื่อว่า "เศาะฮีฮ์ มุสลิม".
ชื่อจริง.
รายงานจากอิบน์ อัศเศาะลาฮ์ หนังสือนี้มีชื่อว่า: "อัลญามิอ์ อัลมุสนัด อัสเศาะฮีฮ์ อัลมุคตาซัร มิน อุมูรี รอซูลิ-อิลาฮี วา ซุนานีฮี วา อัยยามีฮี" (الجامع المسند الصحيح المختصر من عموري رسولله و سننه و أيامه; "บทสรุปจากชุดสะสมของฮะดีษแท้ที่เชื่อมต่อกับเรื่องที่เกี่ยวข้องกับศาสดา, การกระทำ และช่วงเวลาของเขา")อิบน์ ฮาญัร อัล-อัสกอลานีกล่าวในแบบเดียวกัน แต่เปลี่ยนคำว่า "อุมูร" ("เรื่อง") เป็น "ฮะดีษ".
ภาพรวม.
ในช่วงสมัยรัฐเคาะลีฟะฮ์อับบาซียะฮ์ อัล-บุคอรี เริ่มเก็บฮะดีษตอนอายุ 16 ปี และใช้เวลารวมไป 16 ปี ในการเก็บฮะดีษที่เขาคิดว่าดูน่าเชื่อถือ ซึงรวมแล้วมีอยู่กว่า 600,000 รายงาน แล้วแบ่งเป็น "อิสนัด" ไป 7,397 รายงาน และแบ่งฮะดีษที่ไม่มีรุ่นที่แตกต่าง กับรายงานที่คล้ายกัน จึงทำให้ฮะดีษที่มาจากศาสดามุฮัมมัดทั้งหมดลดลงเหลือประมาณ 2,602 รายงาน.
ในตอนที่บุคอรีกำลังดูฮะดีษรุ่นเก่านั้น เขาได้แบ่งประเภทฮะดีษเป็น "เศาะฮีฮ์" (ถูกต้อง, แท้) และ "ฮะซัน" (ดี) แต่ฮะดีษที่เขาพบส่วนใหญ่อยู่ในระดับ "เฎาะอีฟ" (อ่อน)
ในหนังสือนี้มีข้อมูลเกี่ยวกับการใช้ชีวิตในแนวทางของอิสลาม เช่น การทำพิธีละหมาดและสิ่งอื่นๆ ตามศาสดามุฮัมมัด บุคอรีทำหนังสือเล่มนี้เสร็จในปีค.ศ.846/ ฮ.ศ.232 แล้วใช้เวลา 24 ปีสุดท้ายของชีวิตในการเดินทางไปเมืองอื่น แล้วสอนฮะดีษให้กับผู้คน. นักวิชาการส่วนใหญ่ยอมรับหนังสือนี้ ได้แก่อะฮ์หมัด อิบน์ ฮัมบัล (ค.ศ.855/ฮ.ศ.241), ยะฮ์ยา อิบน์ มะอิน (ค.ศ.847/ฮ.ศ.233) และอะลี อิบน์ อัล-มะดีนี (ค.ศ.848/ฮ.ศ.234)
เอกสารตัวเขียนสีวิจิตร.
จอร์จ ฟิลลิปส์ กล่าวตอนที่อยู่ในเคมบริดจ์ไว้ว่า เอกสารที่เก่าที่สุดถูกเขียนไว้ในปีค.ศ.984/ฮ.ศ.370
จำนวนฮะดีษ.
อิบน์ อัส-ซอลาฮ์กล่าวว่า: "ในหนังสือเล่มนี้ มีฮะดีษที่ "เศาะฮีฮ์" อยู่ 7,275 บท" และส่วนใหญ่มาจากผู้ติดตามของศาสดามุฮัมมัด
การแปล.
"เศาะฮีฮ์ อัลบุคอรี" ถูกแปลเป็นภาษาอังกฤษโดยMuhammad Muhsin Khan ภายใต้ชื่อ "The Translation of the Meanings of Sahih Al Bukhari Arabic English" ทั้งหมด 9 เล่ม และตีพิมพ์โดยสำนักพิมพ์ Al Saadawi และ Dar-us-Salam 
หนังสือนี้ถูกแปลไว้หลายภาษา ตัวอย่างเช่นภาษาอูรดู, เบงกอล, บอสเนีย, ทมิฬ, มลยาฬัม, แอลเบเนีย, มลายู เป็นต้น
บุญยิ่ง นันทาภิวัฒน์

บุญยิ่ง นันทาภิวัฒน์ อดีตรัฐมนตรีประจำสำนักนายกรัฐมนตรี ในรัฐบาลหม่อมราชวงศ์เสนีย์ ปราโมช และรัฐบาลพลเอก เกรียงศักดิ์ ชมะนันทน์ อดีตรัฐมนตรีช่วยว่าการกระทรวงอุตสาหกรรม ในรัฐบาลพลเอก เกรียงศักดิ์ ชมะนันทน์ อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์
บุญยิ่ง นันทาภิวัฒน์ ได้รับพระราชทานเพลิงศพเมื่อวันที่ 11 มีนาคม พ.ศ. 2528
การทำงาน.
บุญยิ่ง ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
บุญยิ่ง นันทาภิวัฒน์ ได้รับเลือกตั้งเป็นสมาชิกสภาผู้แทนราษฎรกรุงเทพมหานคร เขต 8 (เขตบางกอกน้อย, เขตบางกอกใหญ่ และเขตตลิ่งชัน) ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคประชาธิปัตย์ หลังการเลือกตั้งเขาได้รับแต่งต้งเป็นรัฐมนตรีประจำสำนักนายรัฐมนตรี ในรัฐบาลของหม่อมราวงศ์เสนีย์ ปราโมช แต่หลังการอภิปรายในการแถลงนโยบายของรัฐบาล มีการลงมติ ปรากฏว่าเสียงที่ไว้วางใจรัฐบาลมีอยู่ 111 เสียง แต่มีเสียงไม่ไว้วางใจ 152 เสียง จึงต้องพ้นจากตำแหน่งไป โดยยังไม่ได้เริ่มปฏิบัติหน้าที่
หลังจากที่พรรคประชาธิปัตย์เกิดความแตกแยกขึ้นภายในพรรค ช่วง พ.ศ. 2519 เขาได้ย้ายออกไปจัดตั้งพรรคเสรีธรรม (พ.ศ. 2522)
ต่อมาในปี พ.ศ. 2520 เขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลพลเอก เกรียงศักดิ์ ชมะนันทน์ และเป็นรัฐมนตรีประจำสำนักนายกรัฐมนตรี ในคณะรัฐมนตรีชุดต่อมา เมื่อปี พ.ศ. 2522
อำเภอบิ่ญจั๊ญ

บิ่ญจั๊ญ  เป็นอำเภอในนครโฮจิมินห์ (เมืองที่ใหญ่ที่สุดในประเทศเวียดนาม) ในปี ค.ศ. 2010 อำเภอมีประชากร 447,291 คน และมีเนื้อที่ 253 ตารางกิโลเมตร
ในปี ค.ศ. 2003 แขวงอานหลัก  แขวงบิ่ญฮึงฮหว่า  แขวงบิ่ญจิดง  และแขวงเตินเต่า  ได้รับการรวมเข้ากับเขตบิ่ญเติน
เขตการปกครอง.
บิ่ญจั๊ญแบ่งเขตการปกครองออกเป็น 1 เมืองระดับตำบล (เตินตุ๊ก) และ 15 ตำบล
อาบดูลาย ดูกูเร

อาบดูลาย ดูกูเร  เป็นนักฟุตบอลชาวมาลี ปัจจุบันเล่นตำแหน่งกองกลางให้กับเอฟเวอร์ตันในพรีเมียร์ลีก เขาทำประตูแรกให้กับสโมสรเมื่อวันที่ 4 มีนาคม ค.ศ. 2017 ในนัดที่วอตฟอร์ดเปิดบ้านพ่ายแพ้ต่อเซาแทมป์ตัน 3–4 และเขาได้รับรางวัล "ผู้เล่นยอดเยี่ยมของวอตฟอร์ด" ในฤดูกาล 2017–2018
ล็อกฮีด P-38 ไลท์นิง

ล็อกฮีด P-38 ไลท์นิง (Lockheed P-38 Lightning) เป็นเครื่องบินขับไล่ที่มีเครื่องยนต์แบบลูกสูบของสหรัฐในช่วงสงครามโลกครั้งที่สอง ถูกพัฒนาขึ้นจากเหล่ากองทัพอากาศสหรัฐ(United States Army Air Corps) พี-38 นั้นมีแพนหางคู่ที่โดดเด่น และห้องเครื่องโดยสารที่อยู่ตรงกลางจะมีนักบินและอาวุธยุโธปกรณ์ โฆษณาชวนเชื่อของฝ่ายสัมพันธมิตรได้กล่าวอ้างว่าได้มีการตั้งฉายาว่า ปีศาจส้อมคู่ประกบกัน(fork-tailed devil) โดยลุฟท์วัฟเฟอ และ"เครื่องบินสองลำ,หนึ่งนักบิน" (2飛行機、1パイロット Ni hikōki, ippairotto) โดยญี่ปุ่น พี-38 ถูกใช้งานสำหรับการสกัดกั้น การทิ้งระเบิดแบบดำดิ่ง การทิ้งระเบิดแบบระดับ โจมตีทางภาคพื้นดิน เครื่องบินขับไล่ตอนกลางคืน การถ่ายภาพลาดตระเวน เรดาร์และการมองเห็นช่องทางสำหรับการทิ้งระเบิดและภารกิจอพยพ และอย่างกว้างขวางในฐานะเครื่องบินขับไล่คุ้มกันในระยะยาว เมื่อได้ติดตั้งถังดร็อป(Drop tank)ไว้ใต้ปีก
พี-38 ได้ถูกใช้งานอย่างประสบความสำเร็จอย่างมากมายในปฏิบัติการในเขตสงครามแปซิฟิกและปฏิบัติการในเขตสงครามจีน-พม่า-อินเดียในฐานะที่เป็นเครื่องบินของเสืออากาศที่มีอันดับต้นๆของอเมริกา, Richard Bong(ชัยชนะ 40 ครั้ง) Thomas McGuire (ชัยชนะ 38 ครั้ง) และ Charles H. MacDonald(ชัยชนะ 27 ครั้ง) ในเขตสงครามแปซิฟิกตะวันตกเฉียงใต้ พี-38 เป็นเครื่องบินขับไล่ในระยะยาวเป็นหลักของกองทัพอากาศสหรัฐจนกระทั่งการปรากฏตัวเป็นจำนวนมากของเครื่องบินพี-51ดี มัสแตง ตลอดในช่วงท้ายสงคราม
พี-38 นั้นมีความเงียบเป็นพิเศษสำหรับเครื่องบินขับไล่ เนื่องจากท่อไอเสียจะถูกปกปิดด้วยเทอร์โบ-ซูปเปอร์ชาร์จเจอร์(turbo-superchargers) มันอาจได้รับการให้อภัยอย่างมากและอาจมีข้อผิดพลาดได้หลายวิธี แต่อัตราการหมุนในเวอร์ชันแรกนั้นต่ำเกินไปสำหรับความเก่งกาจในฐานะสุนัขเครื่องบินขับไล่(dogfighter) พี-38 นั้นเป็นเครื่องบินขับไล่สัญชาติอเมริกาเพียงลำเดียวในการผลิตขนาดใหญ่ที่สุดมาตลอดในช่วงการเข้าร่วมในสงครามของอเมริกา จากเพิร์ลฮาร์เบอร์ไปจนถึงวันแห่งชัยชนะเหนือญี่ปุ่น ในช่วงท้ายสงคราม, คำสั่งในการผลิตอีกกว่า 1,887 ลำได้ถูกยกเลิก
ฝ่ายใต้

ฝ่ายใต้  กลุ่มการเมืองของ ราชวงศ์โชซ็อน ก่อตั้งขึ้นหลังจากแยกตัวออกมาจาก ฝ่ายตะวันออก  เมื่อ พ.ศ. 2134 โดยฝ่ายตรงข้ามของ ลีซานแฮ ผู้นำ ยู ซองลยอง ถึงแก่กรรมเมื่อ พ.ศ. 2150 ผู้นำ โฮมก เสนาบดีฝ่ายซ้าย ระหว่าง พ.ศ. 2218 ถึง 2221 ผู้นำ ยุนฮยู ถูกประหารชีวิตใน พ.ศ. 2223 พวกเขาสนับสนุน จังฮีบิน พระอัครมเหสีของ พระเจ้าซุกจง ระหว่าง พ.ศ. 2231 ถึง 2237 ฝ่ายใต้ยังคงอยู่ต่อจนยุติบทบาทในช่วง คริสต์ศตวรรษที่ 18
วอริกซ์ สปอร์ต

วอริกซ์ สปอร์ต เป็นบริษัทผลิตอุปกรณ์กีฬาจากประเทศไทย ซึ่งก่อตั้งขึ้นในปี พ.ศ. 2556 โดยจัดจำหน่ายเสื้อสำหรับแข่งขันกีฬา, ชุดกีฬา และอุปกรณ์กีฬา โดย "วอริกซ์" (Warrix) มีแรงบันดาลใจมาจาก "Warrior" (นักรบ) ซึ่งธีมของการออกแบบจะดัดแปลงมาจากนักรบของไทย ในเดือนมกราคม พ.ศ. 2560 วอริกซ์ ได้ผลิตชุดการแข่งขันให้กับทีมชาติไทย และผลิตชุดแข่งขันให้กับสโมสรในไทยลีก ครั้งแรกในปี พ.ศ. 2557 ให้กับเชียงใหม่ และ นครราชสีมา
ผู้สนับสนุน.
ฟุตบอล.
ทีมชาติ.
ในปี พ.ศ. 2559 วอริกซ์ ได้ชนะในการประมูลผู้ผลิตชุดแข่งขันให้กับทีมชาติไทย ด้วยจำนวนเงินทั้งหมด 400 ล้านบาท ซึ่งสัญญาอยู่ระหว่าง 1 มกราคม พ.ศ. 2560 จนถึง 31 ธันวาคม พ.ศ. 2563 โดย 2 ชุดแรกที่วอริกซ์ผลิตใช้ชื่อว่า "ไชยานุภาพ" และ "ปราบไตรจักร" จากนักรบไทยในอดีต และทีมชาติไทยใช้ลงการแข่งขันครั้งแรกในเกมที่พบกับ ซาอุดีอาระเบีย ในการแข่งขันฟุตบอลโลก 2018 รอบคัดเลือก เมื่อวันที่ 9 กุมภาพันธ์ พ.ศ. 2560
และ วอริกซ์ ได้ชนะการประมูลผู้ผลิตชุดแข่งขันให้กับทีมชาติไทย อีกครั้งซึ่งสัญญาครั้งใหม่นี้จะยาวนานถึง 8 ปี โดยอยู่ระหว่าง 1 มกราคม พ.ศ. 2564 จนถึง 31 ธันวาคม พ.ศ. 2571
วันเดอะไนน์

วันเดอะไนน์  เป็นกลุ่มบอยแบนด์ชาวเกาหลีใต้ที่ก่อตั้งมาจากการแข่งขันในรายการ "" ในปี ค.ศ. 2018 กลุ่มประกอบด้วยสมาชิก 9 คน ได้แก่ ยู ยง-ฮา, คิม แท-อู, อี ซึง-ฮวัน, ชิน เย-ชัน, คิม จุน-ซอ, ช็อน โด-ย็อม, ช็อง จิน-ซอง, ช็อง แทก-ฮย็อน และ พัก ซ็อง-วอน (ได้ประกาศเมื่อวันที่ 9 กุมภาพันธ์ 2019) สมาชิกที่เดบิวต์ของกลุ่มได้รับการประกาศเมื่อวันที่ 9 กุมภาพันธ์ ค.ศ. 2019 และในตอนแรกมีกำหนดจะโปรโมตภายใต้เอ็มบีเคเอนเตอร์เทนเมนต์เป็นเวลา 12 เดือน หลังจากเกิดความล่าช้าเนื่องจากการระบาดของโควิด-19 กลุ่มจึงยุบวงในเดือนสิงหาคม ค.ศ. 2020
ผลงานเพลง.
อีพี
ประมุท บุรณศิริ

ประมุท บูรณศิริ อดีตรัฐมนตรีช่วยว่าการกระทรวงการคลัง ในรัฐบาลหม่อมราชวงศ์เสนีย์ ปราโมช อดีตผู้อำนวยการองค์การตลาดเพื่อเกษตรกร (อตก.) และเป็นผู้ก่อตั้งบริษัท ฝาจีบ จำกัด (มหาชน)
การทำงาน.
ประมุท บูรณศิริ เป็นกรรมการผู้จัดการใหญ่ บริษัท ฝาจีบ จำกัด (มหาชน) ต่อมาได้รับแต่งตั้งเป็นผู้อำนวยการองค์การตลาดเพื่อเกษตรกร (อตก.) ในโควต้าของพรรคกิจสังคม และได้รับแต่งต้งเป็นรัฐมนตรีช่วยว่าการกระทรวงการคลัง ในรัฐบาลของหม่อมราวงศ์เสนีย์ ปราโมช แต่หลังการอภิปรายในการแถลงนโยบายของรัฐบาล มีการลงมติ ปรากฏว่าเสียงที่ไว้วางใจรัฐบาลมีอยู่ 111 เสียง แต่มีเสียงไม่ไว้วางใจ 152 เสียง จึงต้องพ้นจากตำแหน่งไป โดยยังไม่ได้เริ่มปฏิบัติหน้าที่
ไอล์ตง ดูซ ซังตูซ ซิลวา

ไอล์ตง ดูซ ซังตูซ ซิลวา (เกิดวันที่ 31 ตุลาคม พ.ศ. 2509) เป็นผู้จัดการทีมฟุตบอลชาวบราซิล เขาเป็นอดีตหัวหน้าผู้ฝึกสอนของเชียงราย ยูไนเต็ด ชุดคว้าแชมป์ไทยลีก ฤดูกาล 2562 และยังเป็นอดีตหัวหน้าผู้ฝึกสอนของเชียงใหม่ ยูไนเต็ด
ไอเอสทีเอนเตอร์เทนเมนต์

ไอเอสทีเอนเตอร์เทนเมนต์  บริษัทบันเทิงของเกาหลีใต้ภายใต้กาเกาเอ็นเตอร์เทนเมนต์
ประวัติ.
แพลนเอเอนเตอร์เทนเมนต์.
ในปี ค.ศ. 2011 เอคิวบ์เอนเตอร์เทนเมนต์ ก่อตั้งขึ้นในฐานะค่ายเพลงอิสระของคิวบ์เอนเตอร์เทนเมนต์ เอคิวบ์เซ็นสัญญากับศิลปินเดี่ยวคนแรกอย่างฮอกัก และเปิดตัวเกิร์ลกรุปเอพิงก์ ซึ่งสร้างจากอดีตเด็กฝึกของคิวบ์เอนเตอร์เทนเมนต์
ในเดือนพฤศจิกายน ค.ศ. 2015 โลเอ็นเอนเตอร์เมนเมนต์ (ต่อมาคือกาเกาเอ็มและกาเกาเอ็นเตอร์เทนเมนต์) ได้ทำการเข้าซื้อหุ้นจำนวน 70% และต่อมาได้รวมเป็นบริษัทย่อยอิสระ ค่ายได้ประกาศในเดือนมีนาคม ค.ศ. 2016 ว่าได้เปลี่ยนชื่อเป็นแพลนเอเอนเตอร์เทนเมนต์ เนื่องจากไม่มีส่วนเกี่ยวข้องกับคิวบ์เอนเตอร์เทนเมนต์อีกต่อไป และค่ายได้เปิดตัวบอยแบนด์กลุ่มแรกวิกทันในเดือนพฤศจิกายนปีนั้น
ในช่วงต้นปี ค.ศ. 2018 แพลนเอเอนเตอร์เทนเมนต์ได้ซื้ออีแอนด์ทีสตอรีเอนเตอร์เทนเมนต์ บริษัทเอเจนซีนักแสดงของกาเกาเอ็ม โดยถือหุ้น 60% ของบริษัท ในเดือนต่อมาชเว จิน-โฮ (ผู้ก่อตั้งและซีอีโอร่วม) ได้ลาออกและขายหุ้นที่เหลืออีก 30% ในราคา 3.51 พันล้านวอน ทำให้กลายเป็นบริษัทในเครือของกาเกาเอ็ม
เฟบเอนเตอร์เทนเมนต์.
เฟบเอนเตอร์เทนเมนต์ก่อตั้งขึ้นในปี ค.ศ. 2012 ในชื่อโลเอ็นทรีเพื่อจัดการศิลปินของโลเอ็นเอนเตอร์เมนเมนต์ โดยได้แยกออกมาเป็นค่ายย่อยในปี ค.ศ. 2016 และเปลี่ยนชื่อเป็นเฟบเอนเตอร์เทนเมนต์ ศิลปินที่ถูกย้ายไปเฟบเอนเตอร์เทนเมนต์ ได้แก่ เฟียสตาร์, ฮิสทรี, ไอยู และซันนีฮิลล์ เด็กฝึกหัดของพวกเขามีความโดดเด่นอย่างมากในรายการ "MIXNINE, Under Nineteen," and "พรอดิวซ์ 101" ในเดือนตุลาคม ค.ศ. 2018 ค่ายได้ประกาศเกิร์ลกรุปที่กำลังจะมาถึงจะมีชื่อชั่วคราวว่า "เฟบเกิลส์" 
เครเกอร์เอนเตอร์เทนเมนต์.
เครเกอร์เอนเตอร์เทนเมนต์เป็นค่ายเพลงที่ก่อตั้งโดยกาเกาเอ็นเตอร์เทนเมนต์ (ชื่อเดิมคือโลเอ็นเอนเตอร์เมนเมนต์) ในปี ค.ศ. 2014 ค่ายนี้ดูแลกลุ่มศิลปิน เมโลดีเดย์ และ เดอะบอยซ์
2019–ปัจจุบัน: การควบรวมกิจการในชื่อไอเอสทีเอนเตอร์เทนเมนต์.
วันที่ 13 กุมภาพันธ์ ค.ศ. 2019 กาเกาเอ็นเตอร์เทนเมนต์ได้ออกแถลงการณ์ว่าแพลนเอเอนเตอร์เทนเมนต์และเฟบเอนเตอร์เทนเมนต์จะรวมเข้าด้วยกันในวันที่ 1 เมษายน แพลนเอเอนเตอร์เทนเมนต์ ซึ่งเป็นผู้อยู่รอดในการควบรวมกิจการได้เปลี่ยนชื่อเป็นเพลย์เอ็มเอนเตอร์เทนเมนต์ และได้ดึงทรัพย์สินและศิลปินที่เหลือรวมถึงเด็กฝึกหัดของเฟบเอนเตอร์เทนเมนต์ 
ในเดือนพฤษภาคม ค.ศ. 2020 มีการประกาศว่า "เฟบเกิลส์" ได้กลายมาเป็น "เพลย์เอ็มเกิลส์" หลังจากการควบรวมกิจการ จะเปิดตัวในเดือนมิถุนายนในชื่อวีกลี ซึ่งเป็นเกิร์ลกรุปวงแรกของบริษัทตั้งแต่เอพิงก์
วันที่ 17 กันยายน ค.ศ. 2021 กาเกาเอ็นเตอร์เทนเมนต์ประกาศว่าเพลย์เอ็มเอนเตอร์เทนเมนต์และเครเกอร์เอนเตอร์เทนเมนต์จะรวมกิจการกันในอนาคต
วันที่ 12 พฤศจิกายน ค.ศ. 2021 มีการประกาศว่าชื่อใหม่ของบริษัทคือ ไอเอสทีเอนเตอร์เทนเมนต์ ซึ่งมีผลในวันที่ 1 พฤศจิกายน
วันที่ 7 กุมภาพันธ์ ค.ศ. 2022 ไอเอสทีเอนเตอร์เทนเมนต์ได้ประกาศเปิดตัวบอยกรุปใหม่ในช่วงครึ่งปีหลังผ่านรายการเรียลลิตี "The Origin – A, B, Or What?" รายการรอบปฐมทัศน์มีขึ้นเมื่อวันที่ 19 มีนาคม ค.ศ. 2022 ในตอนสุดท้ายที่ออกอากาศเมื่อวันที่ 7 พฤษภาคม ค.ศ. 2022 มีการประกาศว่า 7 คนสุดท้ายจะเปิดตัวในชื่อเอทีบีโอและจะเปิดตัวในวันที่ 27 กรกฎาคม
วันที่ 11 เมษายน ค.ศ. 2022 ไอเอสทีเอนเตอร์เทนเมนต์และยูนิเวอร์แซลมิวสิกเจแปนประกาศก่อตั้งค่ายเพลงร่วมทุน "ยูนิเวอร์แซลมิวสิกไอเอสที"
ศิลปิน.
<templatestyles src="Col-begin/styles.css"/>
อดีตศิลปิน.
อดีตค่ายเพลง.
<templatestyles src="Col-begin/styles.css"/>
ลีซานแฮ

<table class="infobox" style="width: 22em"></table>
ลีซานแฮ (이산해; 20 กรกฎาคม 2082 - 23 สิงหาคม 2152) ชื่อรอง ยอซู (여수) ขุนนางชาวเกาหลี บัณฑิต และนักเขียนของยุคโชซ็อน เขารับราชการเป็นอัครมหาเสนาบดีระหว่าง พ.ศ. 2133 ถึง 2135 และ พ.ศ. 2143 ถึง 2145 ลีเป็นสมาชิกของกลุ่มการเมือง ชาวบูรพา ซึ่งในภายหลังได้แยกตัวออกมาเป็น ชาวพายัพ และ ชาวทักษิณ ลีกลายเป็นผู้นำของกลุ่มชาวพายัพ
รักษ ปันยารชุน

พันตรี รักษ ปันยารชุน อดีตรัฐมนตรีช่วยว่าการกระทรวงการต่างประเทศ ในรัฐบาลจอมพล ป .พิบูลสงคราม และเป็นบุตรเขยของจอมพล ป. พิบูลสงคราม
ประวัติ.
รักษ ปันยารชุน เกิดเมื่อปี พ.ศ. 2457 ในครอบครัวขุนนาง เป็นบุตรชายคนโตของพระยาปรีชานุสาสน์ (เสริญ ปันยารชุน) กับคุณหญิง ปฤกษ์ ชาวไทยเชื้อสายจีน (แคะ) ซึ่งตัวเขาเองมีเชื้อสายจีนมาจากยายซึ่งใช้แซ่เล่า ("หลิว")
รักษ ปันยารชุนมีพี่น้องดังนี้
รักษ์ ได้รับการศึกษาในโรงเรียนวชิราวุธวิทยาลัย และศึกษาจนจบปริญญาเอกจากประเทศฝรั่งเศส ทางด้านกฎหมายจากมหาวิทยาลัยแห่งเมืองลีล (Université de Lille) เขาสมรสกับจีรวัสส์ พิบูลสงคราม ซึ่งเป็นบุตรีของ จอมพล ป. พิบูลสงคราม
เครื่องราชอิสริยาภรณ์.
ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
การทำงาน.
รักษ ได้เข้าทำงานเป็นนายทหารอยู่ที่กรมพระธรรมนูญ กระทรวงกลาโหม ต่อมาในปี พ.ศ. 2489 พ.ต.รักษ ได้ลาออกจากราชการมาทำธุรกิจด้านการบินและการขนส่ง นำเข้ารถยนต์ และร่วมกันตั้งบริษัทดำเนินการผลิตโคคา-โคล่า ของอเมริกาในประเทศไทย โดยตั้งชื่อบริษัทว่า Rak, Derrik & Davis Bottling รวมทั้งต่อมาได้ตั้งบริษัทน้ำดื่มชื่อ “โพลาริส” และเป็นผู้ก่อตั้งบริษัทสหโรงแรมไทยและการท่องเที่ยว จำกัด
ในปี พ.ศ. 2498 พ.ต.รักษ ได้เข้าสู่วงการการเมืองโดยการนำของจอมพล ป.พิบูลสงคราม ในตำแหน่งรัฐมนตรีช่วยว่าการกระทรวงการต่างประเทศ แทนนายเขมชาติ บุณยรัตพันธุ์ ต่อมาจึงได้ลงสมัครรับเลือกตั้งเป็นผู้แทนราษฎรจังหวัดพระนครในวันที่ 26 กุมภาพันธ์ พ.ศ. 2500 แต่ไม่ได้รับเลือกตั้ง
ต่อมาได้รับแต่งตั้งเป็นรัฐมนตรีช่วยว่าการกระทรวงการต่างประเทศอีกสมัย ในปี พ.ศ. 2500
อำเภอฮ้อกโมน

ฮ้อกโมน  เป็นอำเภอในนครโฮจิมินห์ (เมืองที่ใหญ่ที่สุดในประเทศเวียดนาม) ในปี ค.ศ. 2017 อำเภอมีประชากร 446,056 คน และมีเนื้อที่ 109 ตารางกิโลเมตร
ที่ตั้งทางภูมิศาสตร์.
อำเภอฮ้อกโมนติดต่อกับอำเภอกู๋จีทางทิศเหนือ เขตถูดึ๊กและจังหวัดบิ่ญเซืองทางทิศตะวันออก เขต 12 ทางทิศใต้ และอำเภอบิ่ญจั๊ญและเขตบิ่ญเตินทางทิศตะวันตก
เขตการปกครอง.
อำเภอฮ้อกโมนแบ่งเขตการปกครองออกเป็น 1 เมืองระดับตำบล (ฮ้อกโมน) และ 11 ตำบล
กิโก เฟเมนิอา

ฟรันซิสโก "กิโก" เฟเมนิอา ฟาร์  เป็นนักฟุตบอลชาวสเปน ปัจจุบันลงเล่นในตำแหน่งแบ็กขวาให้กับบิยาร์เรอัล สโมสรในลาลิกา
เกียรติประวัติ.
อาลาเบส
วอตฟอร์ด
อาเด อัลกอร์กอน

อาเด อัลกอร์กอน  เป็นสโมสรฟุตบอลสเปน ตั้งอยู่ที่เมืองอัลกอร์กอน บริเวณชานกรุงมาดริด สโมสรถูกก่อตั้งใน ค.ศ. 1971 ปัจจุบันกำลังแข่งขันในเซกุนดาดิบิซิออน โดยมีสนามกีฬาซานโตโดมิงโก ความจุ 7,000 ที่นั่ง เป็นสนามเหย้า
ในโกปาเดลเรย์ ฤดูกาล 2009–10 รอบ 32 ทีมสุดท้าย เลกแรก อัลกอร์กอนสร้างประวัติศาสตร์ด้วยการเปิดบ้านเอาชนะเรอัลมาดริดถึง 4–0 ต่อมาในเลกสองที่ซานเตียโก เบร์นาเบว อัลกอร์กอนบุกไปแพ้ 1–0 แต่มีผลประตูรวม 4–1 ทำให้อัลกอร์กอนผ่านเข้าสู่รอบ 16 ทีมสุดท้ายอย่างน่าเหลือเชื่อ
วัดพระพุทธบาทยโสธร

วัดพระพุทธบาทยโสธร หรือ วัดพระบาท เป็นพระอารามสังกัดคณะสงฆ์ธรรมยุติกนิกาย ตั้งอยู่ภายในเขตบ้านหนองยาง ตำบลหัวเมือง อำเภอมหาชนะชัย จังหวัดยโสธร เป็นสถานที่ประดิษฐานรอยพระพุทธบาทจำลอง และหลวงพ่อนาคปรก มีพระวินัยสุนทรเมธี (บัลลังก์ ฉินอันโธ) เป็นเจ้าอาวาสรูปปัจจุบัน
ประวัติ.
วัดพระพุทธบาทยโสธร เดิมเป็นวัดร้างสร้างเมื่อครั้งพระมหาอุตตมปัญญา และสัทธิวิหาริก ได้นำพระพุทธรูปปางนาคปรก พระพุทธบาทจำลอง ศิลาจารึกมาจากกรุงศรีอยุธยา จนพระราชมุนี (โฮม โสภโณ) อดีตผู้รักษาการแทนเจ้าอาวาสวัดปทุมวนารามราชวรวิหาร กรุงเทพมหานคร เดินธุดงค์มาพบ และได้ทำการสร้างขึ้นเป็นวัด และพัฒนาจนเจริญรุ่งเรืองสืบมา จนได้รับพระราชทานวิสุงคามสีมาเมื่อ วันที่ 1 มิถุนายน พ.ศ. 2521 เขตวิสุงคามสีมา กว้าง 40 เมตร ยาว 80 เมตร มีอาคารเสนาสนะประกอบด้วย ศาลาการเปรียญ กว้าง 17 เมตร ยาว 34 เมตร สร้างเมื่อ พ.ศ. 2527 กุฏิสงฆ์จำนวน 15 หลัง มณฑป 4 หลัง กุฏิชี 4 หลัง ศาลาหอฉัน 1 หลัง และบ้านรับรอง 1 หลัง ปูชนียวัตถุมี พระพุทธรูปปางนาคปรก 1 องค์ และรอยพระพุทธบาท
ปัจจุบันวัดพระพุทธบาทยโสธร ตั้งอยู่บ้านหนองยาง หมู่ที่ 3 ตำบลหัวเมือง อำเภอมหาชนะชัย จังหวัดยโสธร สังกัดคณะสงฆ์ธรรมยุต ที่ดินตั้งวัดมีเนื้อที่ 55 ไร่ อาคารเสนาสนะประกอบด้วย ศาลาการเปรียญ กว้าง 17 เมตร ยาว 34 เมตร สร้างเมื่อ พ.ศ. 2527 กุฏิสงฆ์จำนวน 15 หลัง มณฑป 4 หลัง กุฏิชี 4 หลัง ศาลาหอฉัน 1 หลัง และบ้านรับรอง 1 หลัง ปูชนียวัตถุมี พระพุทธรูปปางนาคปรก 1 องค์ และรอยพระพุทธบาท
สถานที่สำคัญภายในวัด.
รอยพระพุทธบาทจำลอง.
ประดิษฐานอยู่ภายในมณฑปที่ประดิษฐานรอยพระพุทธบาท บริเวณเดียวกันนี้ยังมีโบราณวัตถุอีกชิ้นหนึ่ง ได้แก่ พระพุทธรูปปางนาคปรก (ศิลาแลง) 1 องค์ ขนาดหน้าตักกว้าง 1 ศอก และหลักศิลาจารึกทำด้วยศิลาแลง 1 หลัก สูง 1 เมตร กว้าง 50 เซนติเมตร มีตัวหนังสือโบราณบันทึกไว้ว่า โบราณวัตถุทั้ง 3 อย่างนี้ พระมหาอุตตปัญญา และสัทธิวิหาริก ได้นำมาจากกรุงศรีอยุธยา เมื่อปี พ.ศ. 1378 นอกจากนั้นก็เขียนบอกคำนมัสการพระพุทธบาทไว้
เจดีย์มหาชนะชัย.
ลักษณะขององค์เจดีย์ เป็นเจดีย์ทรงระฆังคว่ำทรง 8 เหลี่ยม สร้างขึ้นเพื่อถวายแด่พระบาทสมเด็จ พระปรมินทรมหาภูมิพลอดุลยเดช เนื่องในวโรกาสที่พระองค์ทรงครองสิริราชสมบัติครบ 50 ปี มีทั้งหมด 3 ชั้น ชั้นแรกมี การจัดแสดงเกี่ยวกับศิลปหัตถกรรมเครื่องมือเครื่องใช้ของชาวอีสานครั้งอดีต และเป็นห้องสมุดสำหรับค้นคว้าพระธรรมวินัย พระไตรปิฎก ชั้นที่ 2 จัดแสดงหุ่นขี้ผึ้งรูปเหมือนบูรพาจารย์ ส่วนชั้นสุดท้ายได้บรรจุพระบรมสารีริกธาตุ
ดันแคน ลอว์เรนซ์

ดันแคน เดอ มัวร์ (Duncan de Moor) หรือรู้จักในชื่อ ดันแคน ลอว์เรนซ์ (Duncan Laurence) เกิด 11 เมษายน ค.ศ. 1994 เป็นนักร้อง นักแต่งเพลงชาวดัตช์ เริ่มต้นอาชีพนักดนตรีในปี ค.ศ. 2004 และได้เข้ารอบรองชนะเลิศในฤดูกาลที่ 5 ของรายการ "เดอะวอยซ์ออฟฮอลแลนด์" ลอว์เรนซ์เป็นตัวแทนประเทศเนเธอร์แลนด์เข้าประกวดเพลงยูโรวิชันปี 2019 กับเพลง "อาร์เคด" จนเป็นผู้ชนะของรายการนี้
ดันแคนเปิดเผยว่าตัวเองเป็นบุคคลรักร่วมสองเพศ และในเดือนตุลาคม ค.ศ. 2020 เขาได้หมั้นกับจอร์แดน การ์ฟิลด์ นักประพันธ์เพลงชาวสหรัฐ
วิเวียน ไมเออร์

วิเวียน โดโรที ไมเออร์ (1 กุมภาพันธ์ ค.ศ. 1926 – 21 เมษายน ค.ศ. 2009) เป็นช่างภาพบรรยากาศท้องถนนชาวอเมริกัน ไมเออร์ทำงานเป็นพี่เลี้ยงเด็กนานอยู่ราว 40 ปี โดยมากแล้วทำงานที่นอร์ทชอร์ในชิคาโก แล้วใช้เวลาว่างในการถ่ายภาพ เธอถ่ายภาพมากกว่า 150,000 ภาพ ตลอดชีวิตของเธอ ส่วนใหญ่เป็นภาพคนและสถาปัตยกรรมในชิคาโก, นครนิวยอร์ก และลอสแอนเจลิส เธอยังเดินทางไปทั่วโลกเพื่อถ่ายรูปอีกด้วย
ตลอดชีวิตของเธอ ภาพของไมเออร์ไม่ได้อัดเป็นภาพ หลายภาพเนกาทีฟยังเป็นฟิล์มเนกาทีฟ นักสะสมชาวชิคาโก จอห์น มาลูฟ ได้รับภาพบางส่วนของไมเออร์ในปี 2007 ส่วนนักสะสมชาวชิคาโกอีกสองคน รอน สแลตเทอรี และแรนดี พราว ได้ค้นพบภาพที่อัดแล้วของไมเออร์และภาพเนกาทีฟในกล่องและกระเป๋าเดินทางของเธอในช่วงเวลาเดียวกัน ภาพของไมเออร์ได้รับการเผยแพร่ทางอินเทอร์เน็ตครั้งแรกในเดือนกรกฎาคม ค.ศ. 2008 โดยสแลตเทอรี แต่งานไม่ได้รับการสนใจมากนัก ในเดือนตุลาคม 2009 มาลูฟได้เผยแพร่ลงในบล็อกของเขาที่มีผลงานบางภาพของไมเออร์บนเว็บไซต์แบ่งปันภาพฟลิคเกอร์ เป็นผลทำให้เกิดปรากฏการณ์ไวรอล มีผู้คนหลายพันคนต่างสนใจอย่างมาก ในที่สุดผลงานของไมเออร์ได้รับคำวิจารณ์ที่ดีจากนักวิจารณ์ นับจากนั้นมาภาพของไมเออร์ได้รับการจัดแสดงทั่วโลก
ชีวิตและผลงานของเธอได้รับการเขียนเป็นหนังสือและสร้างเป็นภาพยนตร์สารคดีมาแล้วหลายเรื่อง เช่นภาพยนตร์เรื่อง "Finding Vivian Maier" (2013) ฉายรอบปฐมทัศน์ที่เทศกาลภาพยนตร์นานาชาติโทรอนโต และยังได้รับการเสนอชื่อเข้าชิงรางวัลออสการ์ สาขาภาพยนตร์สารคดียอดเยี่ยม ในงานประกาศผลรางวัลออสการ์ ครั้งที่ 87
พระราชมุนี (โฮม โสภโณ)

พระราชมุนี (โฮม โสภโณ โพธิ์ศรีทอง) หรือ หลวงปู่โฮม โสภโณ ประชนชนทั่วไปมักเรียกองค์ท่านว่า เจ้าคุณราชมุนี ได้รับการขนานนามว่า ช้างเผือกกลางกรุง เป็นพระภิกษุคณะธรรมยุติกนิกายชาวอำเภอมหาชนะชัย จังหวัดยโสธร เคยดำรงตำแหน่งเป็นผู้รักษาการแทนเจ้าอาวาสวัดปทุมวนารามราชวรวิหาร เขตปทุมวัน จังหวัดกรุงเทพมหานคร
ประวัติ.
พระราชมุนี (โฮม โสภโณ) เกิดเมื่อวันที่ 7 กุมภาพันธ์ พ.ศ. 2448 ณ บ้านโนนทรายน้อย ตำบลบึงแก อำเภอฟ้าหยาด จังหวัดอุบลราชธานี (ปัจจุบันแยกขึ้นกับจังหวัดยโสธร) (ปัจจุบันคือ บ้านราชมุนี ตำบลโนนทราย) โยมบิดาชื่อ นายมูล โยมมารดาชื่อ นางสีกา โพธ์ศรีทอง ท่านเป็นบุตรคนที่ 3 ในจำนวนพี่น้อง 5 คน ดังนี้
อาพาธ และมรณภาพ.
พระราชมุนี (โฮม โสภโณ) เริ่มมีอาการเจ็บป่วยตั้งแต่เดือนกรกฎาคม พ.ศ. 2519 จนถึงวันที่ 4 สิงหาคม พ.ศ. 2519 อาการป่วยขององค์ท่านเริ่มจะไม่ดีขึ้น คณะศิษยานุศิษย์จึงนำตัวองค์ท่านส่งโรงพยาบาลสมเด็จพระปิ่นเกล้า และในวันที่ 5 กันยายน พ.ศ. 2519 ได้นำตัวท่านไปรักษาที่โรงพยาบาลเวชศาสตร์เขตร้อน อาการป่วยขององค์ท่านก็ยิ่งทรุดหนักลงตามลำดับ จนถึงวันที่ 12 พฤศจิกายน พ.ศ. 2519 เวลา 09.24 น. องค์ท่านก็ได้ถึงแก่มรณภาพอย่างสงบด้วยโรคมะเร็งในตับ สิริรวมอายุได้ 70 ปี 9 เดือน 5 วัน
จอห์น วิค แรงกว่านรก 3

จอห์น วิค แรงกว่านรก 3  เป็นภาพยนตร์โลดโผน กำกับโดยแชด สตาเฮลสกี ร่วมเขียนบทโดยดีเรก โคลสแตด นำแสดงโดยคีอานู รีฟส์, แฮลลี เบร์รี, ลอเรนซ์ ฟิชเบิร์น, มาร์ก ดาคาสคอส, เอเชีย เคต ดิลลอน, แลนซ์ เรดดิก, แอนเจลิกา ฮูสตันและเอียน แมกเชน ภาพยนตร์เรื่องนี้เป็นภาคต่อจาก "จอห์น วิค แรงกว่านรก" (ค.ศ. 2014) และ "จอห์น วิค แรงกว่านรก 2" (ค.ศ. 2017) โดยในภาคนี้ จอห์น วิค อดีตนักฆ่าฝีมือฉกาจต้องเอาชีวิตรอดหลังเขาทำผิดกฎของโลกนักฆ่าและถูกตั้งค่าหัวเป็นเงิน 14 ล้านดอลลาร์สหรัฐ
"จอห์น วิค แรงกว่านรก 3" ออกฉายในสหรัฐ วันที่ 17 พฤษภาคม ค.ศ. 2019 หลังออกฉาย ภาพยนตร์ได้รับการตอบรับในทางที่ดี โดยนักวิจารณ์กล่าวชมการถ่ายทำ การออกแบบฉากต่อสู้และการแสดงของรีฟส์
"จอห์น วิค แรงกว่านรก 3" มีภาคต่อ คือ "จอห์น วิค แรงกว่านรก 4" ("John Wick: Chapter 4") ออกฉายใน ค.ศ. 2023 "" ("Ballerina") ภาคแยกของตัวละครนักฆ่าสาวที่ดำเนินเรื่องไปพร้อมกับภาคนี้ ออกฉายใน ค.ศ. 2025 
เรื่องย่อ.
ไม่นานหลังทำผิดกฎของโรงแรมคอนทิเนนทัล จอห์น วิคถูก "อัปเปหิ" หรือขับออกจากโลกนักฆ่าพร้อมถูกตั้งค่าหัว 14 ล้านดอลลาร์สหรัฐ จอห์นไปที่หอสมุดประชาชนนิวยอร์กเพื่อเอากางเขนและตราพันธะ (เหรียญตราแทนสัญญาที่ไม่อาจยกเลิกได้ในโลกนักฆ่า) ก่อนจะไปที่โรงละครเพื่อพบกับผู้อำนวยการ หญิงผู้พิทักษ์ของจอห์น เขามอบกางเขนเพื่อให้ผู้อำนวยการพาเขาหนีไปที่กาซาบล็องกา แลกกับการที่จอห์นจะกลับมาหาเธอไม่ได้อีก ในขณะเดียวกัน ตุลาการแห่งสภาสูงเดินทางมาตัดสินโทษวินสตัน ผู้จัดการโรงแรมคอนทิเนนทัลและโบเวอรีคิง หัวหน้าแก๊งอาชญากรรมใต้ดิน ซึ่งทั้งสองเคยช่วยเหลือจอห์น ก่อนจะสั่งให้วินสตันและโบเวอรีคิงลงจากตำแหน่งภายใน 7 วัน
ที่กาซาบล็องกา จอห์นพบกับโซเฟีย เพื่อนเก่า จอห์นมอบตราพันธะแลกกับการให้เธอพาเขาไปพบกับผู้อาวุโส ชายคนเดียวที่มีอำนาจเหนือสภาสูง โซเฟียพาจอห์นไปพบกับเบอร์ราดา ผู้คุมโรงกษาปณ์ที่บอกให้จอห์นเดินไปในทะเลทรายเรื่อย ๆ จึงจะพบกับผู้อาวุโส แต่เบอร์ราดาทำร้ายสุนัขของโซเฟีย ทำให้ทั้งสองต้องสู้กับคนของเบอร์ราดาก่อนจะหลบหนีไปได้ หลังทำตามสัญญาของตราพันธะแล้ว โซเฟียปล่อยจอห์นไว้ในทะเลทราย เขาพบกับผู้อาวุโสที่เสนอจะไว้ชีวิตจอห์นและยกเลิกค่าหัว แลกกับการที่จอห์นต้องฆ่าวินสตันและทำงานรับใช้สภาสูงตลอดชีวิต จอห์นตัดนิ้วนางข้างซ้ายตัวเองแล้วมอบแหวนให้ผู้อาวุโสแทนคำยินยอม
ด้านหนึ่ง ตุลาการสั่งให้ซีโร นักฆ่าฝีมือดีจัดการกับคนที่เคยช่วยเหลือจอห์น ทำให้ผู้อำนวยการและโบเวอรีคิงถูกทำร้าย จอห์นกลับไปที่นครนิวยอร์กเพื่อพบกับวินสตัน เขาตัดสินใจไม่ฆ่าวินสตัน ในขณะที่วินสตันประกาศไม่ลงจากตำแหน่งผู้จัดการโรงแรม ทำให้ตุลาการประกาศให้โรงแรมคอนทิเนนทัลถูก "ยุบเลิก" หรือหมายความว่าการฆ่าในโรงแรมเป็นสิ่งที่กระทำได้ จอห์นและคนของโรงแรมจึงร่วมกันสู้กับนักฆ่าติดอาวุธหนักของสภาสูง ก่อนที่จอห์นจะสู้กับซีโรจนอีกฝ่ายถูกแทงเสียชีวิต
ตุลาการเปิดการเจรจากับวินสตัน โดยเธอยินยอมให้โรงแรมกลับมาให้บริการได้อีกครั้งโดยมีวินสตันเป็นผู้จัดการโรงแรมเช่นเดิมแลกกับการสวามิภักดิ์ต่อสภาสูง แต่เมื่อตุลาการยังเห็นว่าจอห์นเป็นปัญหา วินสตันตัดสินใจยิงจอห์นจนตกจากอาคาร ภาพยนตร์จบลงเมื่อจอห์นที่บาดเจ็บสาหัสถูกพาตัวไปหาโบเวอรีคิงที่ใบหน้ามีบาดแผลจากการถูกทำร้าย และทั้งสองตัดสินใจที่จะโค่นสภาสูง
ภาคต่อ.
เดือนพฤษภาคม ค.ศ. 2019 หลัง "จอห์น วิค แรงกว่านรก 3" เปิดตัวอย่างประสบความสำเร็จ ไลออนส์เกตประกาศสร้าง "จอห์น วิค แรงกว่านรก 4" โดยจะออกฉายในวันที่ 24 มีนาคม ค.ศ. 2023
คลี่ปริศนาภาพถ่ายวิเวียน ไมเออร์

คลี่ปริศนาภาพถ่ายวิเวียน ไมเออร์  เป็นภาพยนตร์สารคดีอเมริกันในปี ค.ศ. 2013 โดยมีเรื่องราวเกี่ยวกับช่างภาพ วิเวียน ไมเออร์ เขียนบท กำกับ และสร้างโดยจอห์น มาลูฟ และชาร์ลี ซิสเกล และอำนวยการสร้างโดย เจฟฟ์ การ์ลิน
ไมเออร์เป็นสตรีชาวอเมริกันเชื้อสายฝรั่งเศสที่ทำงานเป็นพี่เลี้ยงเด็กและแม่บ้านมาตลอดชีวิตของเธอ โดยทำงานให้กับครอบครัวในชุมชนชิคาโกหลายครอบครัว เธอมักพกกล้องถ่ายรูปไปในทุกที่ แต่ผลงานภาพถ่ายของไมเออร์กลับไม่เป็นที่รู้จักในช่วงที่เธอมีชีวิตอยู่ จนกระทั่งเธอเสียชีวิตในปี 2009
ภาพยนตร์เรื่องนี้เล่าว่า มาลูฟค้นพบผลงานของเธอได้อย่างไร และหลังจากที่เธอเสียชีวิตไปแล้ว ก็ได้เล่าเรื่องราวชีวิตของเธอผ่านการสัมภาษณ์ผู้คนรอบตัวเธอ มาลูฟได้ซื้อกล่องที่บรรจุรูปภาพเนกาทีฟที่งานประมูลในชิคาโกเมื่อปี 2007 และได้สแกนภาพและลงภาพเหล่านี้ทางอินเทอร์เน็ต จากนั้นได้มีการนำเสนอข่าวเกี่ยวกับไมเออร์และได้เริ่มโครงการคิกสตาร์เตอร์เพื่อทำสารคดีหลังจากนั้นไม่นาน
ภาพยนตร์ออกฉายรอบปฐมทัศน์โลกที่เทศกาลภาพยนตร์นานาชาติโทรอนโต เมื่อวันที่ 9 กันยายน 2013 และออกฉายปกติทางโรงภาพยนตร์ และออกเป็นดีวีดีในเดือนพฤศจิกายน 2014 หลังการฉาย ภาพยนตร์ได้รับเสียงวิจารณ์ด้านบวก ภาพยนตร์ได้รับรางวัลมากมาย รวมถึงได้รับการเสนอชื่อเข้าชิงรางวัลออสการ์ สาขาภาพยนตร์สารคดียอดเยี่ยม ในงานประกาศผลรางวัลออสการ์ ครั้งที่ 87
เทศบาลตำบลภูผาแดง (จังหวัดอุดรธานี)

เทศบาลตำบลภูผาแดง เดิมคือ เทศบาลตำบลหนองอ้อ-โนนหวาย เป็นที่ตั้งที่ว่าการอำเภอหนองวัวซอ และเป็นองค์กรปกครองส่วนท้องถิ่นประเภทเทศบาลตำบล ในเขตอำเภอหนองวัวซอ จังหวัดอุดรธานี มีประชากรทั้งหมด 8,406 คน
ที่ตั้งและอาณาเขต.
เทศบาลตำบลภูผาแดง อยู่ทางทิศตะวันออกของที่ว่าการอำเภอหนองวัวซอ อยู่ห่างจากที่ว่าการอำเภอหนองวัวซอ ประมาณ 500 เมตร ระยะทางจากจังหวัดอุดรธานี ประมาณ 39 กิโลเมตร มีอาณาเขตติดต่อดังนี้ 
การปกครอง.
เทศบาลตำบลภูผาแดง มีพื้นที่ทั้งหมด 7.92 ตารางกิโลเมตร ประกอบด้วย 9 ชุมชน ได้แก่ 
<templatestyles src="Col-begin/styles.css"/>
ช็องตาล บียา

ช็องตาล บียา (มีนามเดิมว่า: ช็องตาล ปูลเชรี วีกูรู) เกิดเมื่อวันที่ 4 ธันวาคม พ.ศ. 2512 ณ แคเมอรูน เธอเป็นลูกครึ่งแคเมอรูน-ฝรั่งเศส โดยบิดาเป็นชาวฝรั่งเศสนามว่า ฌอร์ฌ วีกูรู ส่วนมารดานั้นเป็นนางงามจากเมืองดูเม นามว่า รอแซ็ต อึนดองโก เมงโกโล ต่อมาใน พ.ศ. 2550 มารดาของเธอได้รับเลือกให้เป็นนายกเทศมนตรีเมืองบ็องกู เธอใช้ชีวิตวัยรุ่นอยู่ในกรุงยาอุนเด เมืองหลวงของประเทศ
การสมรส.
ช็องตาลสมรสกับปอล บียา เมื่อวันที่ 23 เมษายน พ.ศ. 2537 ขณะนั้นเธอมีอายุ 23 ปี ในขณะที่ปอล บียา มีอายุ 61 ปี และเธอมีอายุ 25 ปี หลังจากการถึงแก่กรรมของฌาน-อีแรน บียา ภริยาคนแรกของปอล เธอจึงกลายเป็นสุภาพสตรีหมายเลขที่ 1 แห่งแคเมอรูน เธอเป็นที่รู้จักในสังคมโลกจากการที่เธอไว้ทรงผมแนวตั้งสูงจนเป็นเอกลักษณ์ ซึ่งเธอเรียกทรงผมนั้นว่า "บานาน" อีกทั้งรูปแบบการแต่งตัวที่โดดเด่น โดยเธอมักจะแต่งชุดสีสันฉูดฉาด โดยเธอมีนักออกแบบชุดจากยี่ห้อชาเนลและดิออร์ ถึงกระนั้น เธอเป็นคนที่ชอบทำการกุศลมาก เธอก่อตั้งสมาคมพิทักษ์เด็กและสตรีแห่งแคเมอรูน โดยมีที่ปรึกษากว่า 500 คน คอยให้ความช่วยเหลือ
บรรณานุกรม.
<templatestyles src="Div col/styles.css"/>
ดับเบิลยูดับเบิลยูอี ซูเปอร์โชว์-ดาวน์

ดับเบิลยูดับเบิลยูอี ซูเปอร์โชว์-ดาวน์ (WWE Super ShowDown) เป็นศึกใหญ่ของ WWE ที่จัดขึ้นครั้งในเดือนมิถุนายน ปี ค.ศ. 2018 และถ่ายทอดสดแบบเพย์-เพอร์-วิว และทางดับเบิลยูดับเบิลยูอี เน็ตเวิร์ค โดยส่วนใหญ่ศึกใหญ่นี้จัดนอกพื้นที่สหรัฐอเมริกา โดยครั้งแรกจัดที่ออสเตรเลีย และต่อมาหลังๆได้เปลี่ยนไปจัดที่ซาอุดิอาระเบีย
อามาโดรา

อามาโดรา  เป็นเทศบาลและเมืองทางทิศตะวันตกเฉียงเหนือของเขตมหานครลิสบอน ตั้งอยู่ห่างจากใจกลางกรุงลิสบอนประมาณ 10 กิโลเมตร ใน ค.ศ. 2011 มีจำนวนประชากร 175,136 คน ในพื้นที่ 23.78 ตารางกิโลเมตร (9.2 ตารางไมล์) นับเป็นเทศบาลที่มีประชากรหนาแน่นที่สุดในโปรตุเกส
ดับเบิลออร์น็อตธิง (2019)

ดับเบิลออร์น็อตธิ (2019)  เป็นรายการมวยปล้ำอาชีพที่จัดโดยออลอีลิตเรสต์ลิง (AEW) ซึ่งเป็นคึกรายการใหญ่แรกของสมาคม AEW จัดในสนามMGM Grand Garden Arena ในเมืองลาสเวกัส ,รัฐเนวาดา ในวันที่ 25 พฤษภาคม ค.ศ. 2019
เออีดับเบิลยู ฟายเตอร์เฟสต์

ฟายเตอร์เฟสต์  เป็นรายการมวยปล้ำอาชีพที่จัดโดยออลอีลิตเรสต์ลิง (AEW) ซึ่งเป็นคึกรายการใหญ่ครั้งที่ 2 ของสมาคม AEW จัดในสนามOcean Center ในเมืองDaytona Beach, Florida ในวันที่ 29 มิถุนายน ค.ศ. 2019
เออีดับเบิลยู ไฟต์ฟอร์เดอะฟอลเลน

ไฟต์ฟอร์เดอะฟอลเลน  เป็นรายการมวยปล้ำอาชีพที่จัดโดยออลอีลิตเรสต์ลิง (AEW) ซึ่งเป็นคึกรายการใหญ่ครั้งที่ 3 ของสมาคม AEW จัดในสนามDaily's Place ในเมืองJacksonville, Florida ในวันที่ 13 กรกฏาคม ค.ศ. 2019
เอชทีซี ไวฝ์

HTC Vive เป็นชุดหูฟังความเป็นจริงเสมือน พัฒนาโดย HTC และ Valve Corporation ชุดหูฟังใช้เทคโนโลยีการติดตาม ขนาดห้อง ทำให้ผู้ใช้สามารถเคลื่อนที่ในพื้นที่ 3 มิติและใช้ตัวควบคุมถือที่มีการติดตามการเคลื่อนไหวเพื่อโต้ตอบกับสภาพแวดล้อม 
HTC Vive เปิดตัวในระหว่างการกล่าวสุนทรพจน์ในงาน Mobile World Congress ของ HTC ในเดือนมีนาคม 2015 ชุดพัฒนาถูกส่งออกในเดือนสิงหาคมและกันยายน 2015 และอุปกรณ์รุ่นแรกสำหรับผู้บริโภคได้รับการปล่อยตัวเมื่อวันที่ 7 มิถุนายน 2016
การพัฒนา.
ต้นแบบของระบบเสมือนจริงที่ผลิตโดย Valve นั้นถูกสาธิตในปี 2014 เมื่อวันที่ 23 กุมภาพันธ์ 2015 Valve ประกาศ SteamVR และจะแสดงให้เห็นถึง "ระบบฮาร์ดแวร์ SteamVR" ในการประชุม Game Developers Conference 2015 HTC เปิดตัวอุปกรณ์อย่างเป็นทางการ Vive ระหว่างการกล่าวสุนทรพจน์ในงาน Mobile World Congress ในวันที่ 1 มีนาคม 2015 การสั่งซื้อก่อนเริ่มต้นเมื่อวันที่ 29 กุมภาพันธ์ 2016 เวลา 10:00 EST Valve และ HTC ได้ประกาศว่าชุดหูฟังนี้สำหรับนักพัฒนาที่ได้รับการคัดเลือกจะให้บริการฟรี 
ในงาน Consumer Electronics Show 2016, HTC และ Valve ได้เปิดตัวการปรับปรุงฮาร์ดแวร์ของอุปกรณ์ที่เรียกว่า HTC Vive Pre 
ประวัติ.
ในระหว่างการปราศรัยสำคัญของเขาในปี 2558 ฟิล เฉินประธานเจ้าหน้าที่ฝ่ายเนื้อหาของ HTC และผู้ก่อตั้ง HTC Vive อธิบายว่าเขา "สะดุดกับ VR" และต่อมา HTC พบกับ Valve ซึ่งเป็น "การบังเอิญ" เฉินยังอธิบายว่า HTC และ Valve ไม่มีเส้นแบ่งที่ชัดเจนระหว่างความรับผิดชอบของแต่ละคนและ HTC เป็นหุ้นส่วนในกระบวนการวิจัยและพัฒนาจำนวนมาก 
ในเดือนมิถุนายน 2016 HTC ประกาศเปิดตัว 'Business Edition' ของ Vive ราคา 1,200 ดอลลาร์สหรัฐซึ่งรวมถึงใบอนุญาตใช้งานระดับมืออาชีพ การรับประกันเชิงพาณิชย์ 12 เดือน การเข้าถึงสายสนับสนุนพิเศษ ชุดขยายสายเคเบิลร และมาพร้อมกับสายสัญญาณเสียง Deluxe 
ในเดือนพฤศจิกายน 2016 HTC ประกาศชุดอัปเกรด VR แบบไร้สายที่ทำโดย TPCAST แบบจำลองสาธารณะแสดงใน งาน CES 2017 และมีราคา 249 ดอลลาร์สหรัฐ 
ที่ Google I/O ในเดือนพฤษภาคม 2017 Google ประกาศเปิดตัวระบบ 'Standalone VR' ใหม่ที่สร้างขึ้นโดยทีม Vive และโดย Lenovo ในขณะที่เดือนมิถุนายน 2017 Valve เปิดเผยรายละเอียดของรูปแบบของคอนโทรลเลอร์ Vive ที่สองซึ่งใช้การติดตามนิ้วที่เรียกว่า Knuckles Vive controller
อีเอ (ช่องทางจำหน่ายซอฟต์แวร์)

อีเอ หรือที่รู้จักกันในชื่อ อีเอเดสก์ท็อป และชื่อก่อนหน้าคือ ออริจิน เป็นแพลตฟอร์มการเผยแพร่ดิจิทัลสำหรับไมโครซอฟท์ วินโดวส์ และ แมคโอเอส พัฒนาโดยอิเล็กทรอนิก อาตส์ สำหรับการซื้อและเล่นวิดีโอเกม ในเดือนตุลาคม 2022 ออริจินสำหรับวินโดวส์ถูกยุติให้บริการ โดยนำผู้เล่นไปยังอีเอแอปโดยที่เวอร์ชันมคโอเอสยังคงเป็นวิธีการหลักสำหรับผู้ใช้ในการดาวน์โหลดและเล่นเกมอิเล็กทรอนิก อาตส์บนแพลตฟอร์มนั้น
ออริจินมีคุณสมบัติทางสังคมเช่นการจัดการโปรไฟล์ การเชื่อมโยงกับเพื่อน ๆ ด้วยการแชทและการเข้าร่วมเกมโดยตรงพร้อมการซ้อนทับในเกม สตรีมมิ่งผ่านทวิตช์ และการแชร์ไลบรารีเกมและการรวมชุมชนกับไซต์เครือข่ายเช่น เฟซบุ๊ก เอกซ์บอกซ์ไลฟ์ เพลย์สเตชัน เน็ตเวิร์ก และ นินเท็นโด เน็ตเวิร์ก ในปี 2011 อิเล็กทรอนิก อาตส์ระบุว่าต้องการให้ออริจินเทียบเท่ากับกับบริการสตีมของวาล์วคอร์ปอเรชัน ซึ่งเป็นคู่แข่งหลักของออริจิน โดยการเพิ่มการบันทึกเกมอัตโนมัติผ่านคลาวน์ แพทช์อัตโนมัติ ความสำเร็จและเผยแพร่ข้ามแพลตฟอร์ม ภายในปี 2013 ออริจินมีผู้ใช้งานที่ลงทะเบียนมากกว่า 50 ล้านคน
การลอบปลงพระชนม์อาร์ชดยุกฟรันทซ์ แฟร์ดีนันท์ แห่งออสเตรีย

การลอบปลงพระชนม์อาร์ชดยุกฟรันซ์ แฟร์ดีนันท์แห่งออสเตรีย รัชทายาทโดยสันนิษฐานแห่งบังลังก์ออสเตรีย-ฮังการี และพระชายาของฟรันซ์ แฟร์ดีนันท์ โซฟี, ดัชเชสแห่งโฮเอินแบร์ค เกิดขึ้นเมื่อวันที่ 28 มิถุนายน ค.ศ. 1914 ในซาราเยโว เมื่อทั้งสองพระองค์ทรงได้รับบาดเจ็บจนสิ้นพระชนม์โดยกัฟรีโล ปรินซีป ปรินซีปเป็นหนึ่งในกลุ่มมือสังหาร(ห้าคนเป็นชาวเซิร์บและหนึ่งคนเป็นชาวบอสนีแอก) ภายใต้การประสานงานโดย Danilo Ilić ชาวบอสเนียเซิร์บและสมาชิกของสมาคมลับ แบล็กแฮนด์ เป้าหมายทางการเมืองของการลอบปลงพระชนม์คือการทำลายหัวเมืองชาวสลาฟตอนใต้ของออสเตรีย-ฮังการีเพื่อที่พวกเขาจะสามารถรวมประเทศให้กลายเป็นยูโกสลาเวีย แรงจูงใจของผู้สมคบคิดได้สอดคล้องกับขบวนการที่ต่อมาได้กลายเป็นที่รู้จักคือ เยาวชนบอสเนีย การลอบปลงพระชนม์ครั้งนี้ได้นำไปสู่สงครามโลกครั้งที่หนึ่ง เมื่อออสเตรีย-ฮังการีได้ยื่นคำขาดในภายหลังกับราชอาณาจักรเซอร์เบีย ซึ่งได้ถูกปฏิเสธบางส่วน ดังนั้นออสเตรีย-ฮังการีจึงประกาศสงครามต่อเซอร์เบีย ก่อให้เกิดการกระทำที่จะนำไปสู่สงครามระหว่างรัฐส่วนใหญ่ในยุโรป
ในความรับผิดชอบของกลุ่มผู้สมรู้ร่วมคิดทางทหารของเซอร์เบียเหล่านี้เป็นหัวหน้าของหน่วยข่าวกรองทางทหาร ดรากูทิน ดิมิทรีเจวิก มือขวาคนสำคัญของเขา Vojislav Tankosić, และสายลับ Rade Malobabić Tankosić ได้เตรียมอาวุธสำหรับการลอบปลงพระชนม์ด้วยระเบิดและปืนพกและทำการฝึกฝนแก่พวกเขา มือสังหารได้รับการเข้าถึงเครือข่ายลับเดียวกันของเซฟ-เฮ้าส์และตัวแทน Malobabić ได้ใช้สำหรับการแทรกซึมอาวุธและปฏิบัติิการเข้าสู่ออสเตรีย-ฮังการี
มือสังหาร, สมาชิกคนสำคัญของเครือข่ายลับและบุคคลสำคัญของกลุ่มผู้สมรู้ร่วมคิดทางทหารของเซอร์เบียที่ยังมีชีวิตอยู่ได้ถูกจับกุม ขึ้นศาล ตัดสิน และลงโทษ ผู้ที่ถูกจับกุมในบอสเนียก็ถูกนำตัวขึ้นศาลในซาราเยโวในเดือนตุลาคม ค.ศ. 1914 ผู้สมรู้ร่วมคิดคนอื่นๆก็ถูกจับกุมและขึ้นศาลก่อนหน้าศาลเซอร์เบียบนแนวรบสาโลนิคาภายใต้การควบคุมของฝรั่งเศสในปี ค.ศ. 1916-1917 ด้วยข้อหาเท็จที่ไม่มีความเกี่ยวข้อง เซอร์เบียได้ประหารชีวิตสามคนในอันดับสูงสุดของกลุ่มผู้สมรู้ร่วมคิดทางทหาร เป็นที่รู้จักกันมากเกี่ยวกับการลอบปลงพระชนม์มาจากการพิจารณาคดีสองครั้งและบันทึกที่มีความเกี่ยวข้อง